text:
nyinau basa Jawa, uga bisa nulis sastra Jawa. iki kang kaajab lestari lan ngrembakane basa Jawa.
Kabeh pancen kudu diwiwiti. Ora mung di angen-angeri. Saka kang cilik, dina iki, terus di tulis. Iku kang baku. Supaya kabeh bisa dadi kasunyatan, ora mung ana sajroning impen. Sing penting tumandang. Aja wedi salah. Nuwun.
Padhepokan djagat djawa, Magelang, April 2012
NULIS ESAI BASA JAWA
(AJA WEDI-WEDI YEN WAN, AJA
WANI-WANI YEN WEDI)
Dhanu Priyo Prabowo
A. Purwaka
Nulis kuwi gaweyan sing kebak kasenengan, amarga nulis awak dhewe bisa mbabarake/nglairake angen-angen utawa pe-penginan marang wong liya (para maos). Sajroning nglairake gagasan, saben wong sing padha nulis migunakake basa apa bae (kalebu basa Jawa). Gagasan sing diwedharake lumantar tulisan bakal langgeng/lestari luwih suwe tinimbang karo gagasan sing dileusanake. Awit saka iku, nulis iku kalebu kabudayaning manungsa sing luhur lan dadi titikane wong luhur. Bangsa sing ora duwe kabudayan tulis bakal ora langgeng amarga gam-pang katerak dening mobah-mosiking kahanan lan jaman.
Nulis esai dadi salah sijining kabudayan sing penting amarga bisa medharake apa sing diangen-angen adhedhasar opini, argumentasi, topik, penalaran, lsp becik. Kuwi mau kabehe bisa dilair-ake nganggo basa Jawa. Basa Jawa kuwi kalebu basa sing bisa kanggo mbabarake ilmu pengetahuan. Nulis esai nganggo basa Jawa iku kalebu nglestarekake basa Jawa lan kabudayan Jawa.
B. Dhasar Esai
1. Esai ora mung rekaman fakta-faka saka asalining pangentha-entha (imajinasi).
2. Esai sawijining babaring (ekspresi) saka opinine penulis.
3. Esai saya becik/apik yen penulise bisa nggabungake fakta karo imajinasi, kawruh (pengetahuan) karo rasa (perasaan) sing selaras.
4. Esai bisa dibedakake adhedhasar kualitas, jinis, dawa-cendhake, cakrik/gaya, lan subjeke.
5. Esai wujude bisa prasaja (sedherhana) utawa rumit (kompleks), sanajan mangkono kabeh bakal nuduhake sawijining opini pribadi saka asiling analasis (panjing-gleng) sing pungkasan.
6. Esai ora mung nuduhake fakta utawa nyritakake sawijining pengalaman, nanging esai uga nyelipake opinine si penulis ing antarane fakta-fakta lan pengalaman kasebut.
C. Subjek Esai
1. Apa sing bisa ditulis? Apa bae! Bisa nulis maneka warna topik: kekancan (persahabatan), politik, sepatu, dodol es cao, wayang, kethoprak, lsp.
2. Penulis esai kudu bisa mangerteni kanthi sabenere apa sing bakal ditulis, supaya tulisane bisa dipertanggungjawbkan. Upamane: bab kluwarga, kekancan, mangan, reregan saya larang, wong kesrakat saya akeh, lsp.
3. Penulis esai kudu akeh referensine saka maneka warna sumber.
4. Nulis esai salaras karo apa sing dadi kabisane saya nggampangake anggone nulis, marga yen mangerteni kanthi jembar masalahe.
5. Tulisan esai sing becik menawa bisa nyempal karo sing biasa ditulis wong (unik).
6. Penulis esai kudu adhedhasar apa sing dipikirake, ora mung apa sing dirasakake. Esai sing becik kudu dudhasari dening opini, lan opini sing becik didhasarake karo apa sing dipikir lan dirasakake.
D. Opini sing Nengsemake/Menarik
1. Sadurunge nulis esai kudu duwe opini.
2. Opini sing nengsemake adhedhasar pepenginan (minat), merga bisa mangerteni kanthi luwih tumemen saengga nggampangake anggone nulis.
3. Opini sing becik kudu sing unik.
4. Opini sing unik ora mung "waton sulaya", apa maneh yen nganti ora jujur.
5. Jujur kuwi dhasar utamane esai, yen esai ora jujur mesthi bakal kawiyak wadine dening sing padha maos (embuh kapan).
6. Esai bisa disebut "gagal" menawa ora ana argumene. Analisis pungkasan saka sawijining esai kuwi sing disebut argumen. Analisis pungkasan iku sing dadi opinine penulis esai ngenani sawijining topik sing unik (beda karo sing wus ana).
7. Topik esai pancen kudu awujud argumen, nanging argumen kasebut kudu sing wegg (cerdas) lan pintar.
8. Esai sing becik bisa nuntun sing maos bisa mangerteni dudutane/simpulane apa sing wus ditulis. Dudutan ora kudu dicethakake nganggo sub bab. Bisa langsung mlebu ing paragraf pungkasan. Dudutan sing becik yen bisa nggambarake kanthi cetha tewaca (sistematis) apa sing wus ditulis.
E. Dudutan
Aja wedi kangelan amarga saben kangelanmu bakal diganti dening Sing Maha Kuwasa. Mangkono unining Sabda Suci. Nulis esai nganggo basa Jawa bisa uga kalebu prakara angel, jalaran ora tau dianggo lan dilatih. Lumantaradicara iki, mbaka sethithik
lan pesthi, kangelane nulis esai basa Jawa bisa kaluwaran. Aja wedi kleru, amarga saka kleru mau kabeh sing ora bener bisa kasinungan. Saka anggone kasinungan mau sing kleru bisa dibenerake. Aja wedi-wedi yen wani, aja wani-wani yen wedi!
Ngayogyakarta, 10 April 2012
BIODATA PENULIS ESAI JAWA
Aprilia Nur Khamidah, lahir di Kulon Progo, tanggal 12 April 1996, beragama Islam, sekolah di SMA Negeri 1 Sentolo. Alamat sekolah di Ploso, Banguncipto, Sentolo, Kulon Progo, telepon (0274) _PHONE_. Alamat tempat tinggal di Kluwih, Pendoworejo, Girimulyo, Kulon Progo, HP 085227469889, hobi: membaca dan menulis puisi.
Erna Yuliana Lestari, lahir di Kulon Progo, tanggal 23 Juli 1995, beragama Islam, sekolah di SMA Negeri 1 Sentolo. Alamat sekolah di Ploso, Banguncipto, Sentolo, Kulon Progo, telepon (0274) _PHONE_. Alamat tempat tinggal di Kaliwiru, Tuksono, Sentolo, Kulon Progo, HP 087739039447, hobi: membaca.
Lasmiyati, lahir di Kulon Progo, tanggal 22 April 1996, beragama Islam, sekolah di SMA Negeri 1 Sentolo. Alamat sekolah di Ploso, Banguncipto, Sentolo, Kulon Progo, telepon (0274) _PHONE_. Alamat tempat tinggal di Duwet III, Banjarharjo, Kalibawang, Kulon Progo, HP: 085743018109, hobi: membaca.
Reza Ari Muhammad, lahir di Kulonpro


text: Rangkasbitung iku kacamatan ing Kabupatèn Lebak, Banten, Indonésia.

dataset: wikimedia/wikipedia


text: Bakal anane kemajuwan ekonomi, uripe wong cilik sing bakal oleh kawigaten saka pemerintah, rega-rega bakal bisa "dijang¬kau"masyarakat, sekolah bakal mura mba-yare. Sak ora-orane bakal ana perubahan mbuh sithik, mbuh akeh. Kaya ngono peng-arep-arep wong-wong kaya Kang Karjo. Pengarep-arep kuwi terus ngrembaka ing atine Kang Karjo, mula nyambutgawene saya sumringah, awit bakal anane kahanan sing luwih becik kanggone wong-wong cilik. Sapa ngerti.

config: jv


text: kang dadi lelabuhan, jerone pager lan punjer"


text:
: Ukaranipun pitakenan maksudipun kangge pitakenan.
- Literal: Maknanipun tuturan jumbuh kaliyan |
| No | Age | Text | Response | Langsung | Literal | Ekspresif | Makna Asli | Fungsi |
|----|-----|----------------------------------------------------------------------|--------------------------------------------------------------------------|----------|---------|-----------|------------|--------|
| 40 | 34 | Pirembagan menika kadadosan antawisipun Ibu kuwalon kaliyan Darmono ing wanci surup darmono nembe wangsul saking dolan, darmono mindhik-mindhik metu mburi supados ibu saha bapak boten pirsa, sasampunipun darmono mlebet ing griya, darmono menika raos luwe lajeng nyuwun dhahar dhateng ibu. | Darmono: "Bu, nyuwun mangan, kula luwe sanget"
Ibu: "Wadhuh cah bagus, biyasane maling, saiki ndadak kandha barang ta…?" | √ | | √ | makna asli tetembunganipun
- Fungsinipun: Asertif caos pamrayogi | • Boten Langsung: Ukaranipun pitakenan maksudipun kangge sindiran.
- Boten Literal: Modus saha maknanipun boten jumbuh kaliyan suraos ingkang badhe dipunngendikakaken.
- Fungsinipun: Ekspresif menyalahkan |
| 41 | 34 | Pirembagan menika kadadosan antawisipun Ibu kuwalon kaliyan Darmono wonten ing pawon. Darmono | Ibu: "Sedhiyan kanggo dhahar bapakmu"
Darmono: "Lha sedhiyan kula pundi?" | √ | | √ | • Langsung: Ukaranipun pitakenan maksudipun kangge pitakenan. |
| | | | | | | | | | |
|---|---|---|---|---|---|---|---|---|---|
| | | ingkang luwe boten angsal dhahar amargi sedhiyanipun namung kagem bapak kewmaon. | | | | | | | | Dipuntingali saking tembung 'pundi'.
- **Literal**: Maknanipun tuturan jumbuh kaliyan makna asli tetembunganipun
- **Fungsinipun**: Asertif ngandharaken |
| 42. | 34 | Pirembagan menika kadadosan antawisipun Ibu kuwalon kaliyan Darmono ing pawon. Darmono boten angsal dhahar amargi dereng kagungan bayaran, lajeng darmono mangkel. | Ibu: "We, kowe ya njaluk disediyani? Bayaranmu pira ngger?" Darmono: "Dereng gadhah bayaran, nanging wong niku rak nggih mangan ta?" | √ | | | | | | | • Boten **Langsung**: Ukaranipun pitakenan maksudipun kangge pitakenan nyindir. Dipuntingali saking tembung 'njaluk disediyani'.
- **Literal**: Maknanipun tuturan jumbuh kaliyan makna asli tetembunganipun
- **Fungsinipun**: Ekspresif menyalahkan |
| No. | Age | Text | Dialogue | ✓ | | | ✓ | | | | |
|-----|-----|----------------------------------------------------------------------|--------------------------------------------------------------------------|---|---|---|---|---|---|---|---|
| 43. | 34 | Pirembagan menika kadadosan nalika darmono saha ibu kuwalon nembe duka amargi darmono boten angsal dhahar kalih ibu, | Darmono: "Dereng gadhah bayaran, nanging wong niku rak nggih mangan ta?" | ✓ | | | ✓ | | | | |
| 44. | 34 | Pirembagan menika kadadosan antawisipun Bapak kaliyan Darmono. Bapak menika miring anggenipun ibu kaliyan darmono padha ribut banjur bapak mara. | Bapak: "Ana apa, ana apa iki?" Darmono: "Hiii weteng luwe ora oleh mangan hiiiii" | ✓ | | | ✓ | | | | |
- **Langsung**: Ukaranipun pitakenan maksudipun kangge pitakenan.
- **Literal**: Maknanipun tuturan jumbuh kaliyan makna asli tetembunganipun
- **Fungsinipun**: Direktif memohon
- **Langsung**: Ukaranipun pitakenan maksudipun kangge pitakenan. Dipuntingali saking tembung 'ana apa'.
- **Literal**: Maknanipun tuturan jumbuh kaliyan makna asli tetembunganipun
| No. | Age | Text | Response | Fungsinipun |
|-----|-----|----------------------------------------------------------------------|--------------------------------------------------------------------------|----------------------------------------------------------------------------|
| 45. | 34 | Pirembagan menika kadadosan antawisipun ibu kuwalon kaliyan darmono. Awit bapak miring ibu duka banjur bapak mara lan darmono wadul kaliyan bapak menawi ibu menika boten ngolehi dhahar darmono, lajeng ibu boten terima menawi dipunsalahaken. | Ibu: "Sing nglarang sapa, he? sapa, sapa? Sapa sing ngalarang?" | • Langsung: Ukaranipun pitakenan maksudipun kangge pitakenan. Dipuntingali saking tembung 'sapa'.
- Literal: Maknanipun tuturan jumbuh kaliyan makna asli tetembunganipun
- Fungsinipun: Ekspresif menyalahkan dipuntingali saking tembung'sapa, sapa ha' |
| 46. | 35 | Pirembagan menika kadadosan antawisipun Darminah kaliyan Darmono ing wanci ndalu saderengipun tilem | Darmono: "Yuuu, aku sesuk pamitna pak Guru ya Yu?"
Darminah: "Pamit nyang apa?" | • Boten Langsung: Ukaranipun pitakenan maksudipun kangge |
| No. | Age | Dialogue | Response | Mark | Mark | Mark | Mark | Mark | Mark | Mark |
|-----|-----|----------|----------|------|------|------|------|------|------|------|
| 48. | 37 | Pirembagan menika kadadosan antawisipun Darminah kaliyan Darmono ing wanci ndalu saderengipun tilem. Darmono badhe nyusul ibunipun anangiang boten mangertos ibu samenika wonten pundi nanging darmono badhe tindak ing purwadadi rumiyin. | Darminah: "Njut niyatmu lungamu menyang ngendi, njujug nggone sapa?" Darmono: "Rencanganku ngulon, Yu nyang purwadadi dhisik" | √ | | | | | | |
| 49. | 37 | Pirembagan menika kadadosan antawisipun Darminah kaliyan Darmono ing wanci ndalu saderengipun tilem darmono nyuwun idin badhe nyusul ibu dhateng purwadadi. | Darminah: "Adhuuuh teka adoh tenan numpak apa sangumu apa?" Darmono: "Ya mlaku ta Yu, metu pinggir yen bingung ya takon-takon aku wis wani, yen udan ngeyup ing emper-emper omah" | √ | | | | | | |
- **Langsung**: Ukaranipun pitakenan maksudipun kangge pitakenan. Dipuntingali saking tembung 'ngendi'.
- **Literal**: Maknanipun tuturan jumbuh kaliyan makna asli tetembunganipun
- **Fungsinipun**: Asertif caos pamrayogi
- **Langsung**: Ukaranipun pitakenan maksudipun kangge pitakenan. Dipuntingali saking tembung 'apa'.
- **Literal**: Maknanipun tuturan jumbuh kaliyan
| No. | Age | Dialogue | Response | Makna Asli Tetembungan | Fungsinipun |
|-----|-----|----------|----------|------------------------|-------------|
| 50. | 37 | Pirembagan menika kadadosan

dataset: HuggingFaceFW/finepdfs


text:
Sastra Jawa - Kajawèn, Balai Pustaka, 1931-12, #1646
Kajawèn, Balai Pustaka, 1931-12, #1646
Ôngka 98, 28 Rêjêb Taun Je 1862, 9 Dhesèmbêr 1931, Taun VI
--- [1537] ---
Ôngka 98, 28 Rêjêb Je 1862, 9 Dhesèmbêr 1931, Taun VI
Ing nginggil punika sêsawangan ing satêngahing wana, ing tanah Bêngkulên.
Pundi ingkang Nama Tiyang Èstri Jawi Dèrèng Majêng
Têmbung kamajêngan ingatasing wanita, ngêmbyahipun sawêg pinanggih wontên ing jaman sapunika, tuwin ingkang nama kamajêngan wau warni-warni. Ing sakawit, tiyang èstri sagêd maos kemawon sampun dipun wastani majêng, dangu-dangu ajêngipun saya katingal, wusana ngêmbyah sampun botên kirang tiyang èstri ingkang sami cêpêng damêl wontên ing kantor-kantor tuwin dados guru, lan ugi sampun wontên ingkang dados dhoktêr, tamtunipun dangu-dangu wontên ingkang wêdalan saking pamulangan ingkang langkung inggil malih. Dene kamajêngan wau, pinanggihipun sami wiji saking kilenan.
Pêkên, panggenanipun tiyang èstri among dagang, bêbakulan.
Ing bab kamajêngan wau lajêng nuwuhakên pitakenan, punapa tumrapipun bôngsa Jawi èstri punika botên gadhah kamajêngan piyambak, ingkang botên sarana saking tuntunan kilenan. Ingkang makatên wau salugunipun inggih wontên, nanging tumraping wanita Jawi, limrahipun ingkang sampun majêng rumiyin tumrap ingkang sanès golongan priyantun, dados botên ing bab ulah sastra, mila kamajênganipun wau gêgayutan ing bab pados kêdha.têdha. Dene ingkang dipun tindakakên ing bab among dagang utawi padamêlan kriya sawatawis.
Ingkang dipun wastani among dagang punika sanyata tiyang èstri Jawi sampun dangu anggènipun sagêd bêbakulan, limrahipun ingkang dipun wastani bakul punika sêsadean bangsaning sinjang. Punika sintêna kemawon, ingkang sampun ngambah tanah Jawi Têngah tamtu sumêrêp, malah pinanggihipun ing sapunika bakul wau inggih sampun pinanggih ing pundi-pundi. Ing bab [ba...]
[...b] tumindaking damêl botên nguciwani, sumêrêp dhatêng petang, sumêrêp lampah kêndho kêncênging padagangan, dhatêng ubad-ubêd prigêl, sagêd nyade wiwit sakêdhik ngantos kathah, ingkang kathah wau ngantos rêrêgèn ewon. Dene limrahipun ingkang dipun wastani bakul punika dagang alit, ingkang agêng sudagar, nanging sadaya wau lajêng kagêbyah nama bakul.
Para, punika tiyang èstri ingkang padamêlanipun sadean barang mas intên, wontên ingkang manggèn ing padhasaran, wontên ingkang mlêbêt dhatêng pakampungan, tumindaking panyade barang daganganipun sagêd sangêt, tuwin mangrêtos dhatêng ubêd. Dene barang ingkang dipun sade wau botên namung barang rêgi dasanan utawi atusan kemawon, malah wontên ingkang ewon.
Barang-barang damêlanipun para wanita, wontên ing tèntunsêtèlêng Ngayogya.
Padamêlan among dagang kalih warni wau tumrapipun wontên ing Jawi Têngah kêlimrah sangêt. Nanging tumrapipun wontên ing jaman rumiyin, pakaryan ingkang kados makatên punika tumraping umum botên patos dipun wigatosakên, malah tumraping golongan alusan, inggih punika para priyantun, gadhah panganggêp, bilih padamêlan kados makatên punika asor, tuwin mastani tiyang èstri ingkang kados makatên punika sangsara. Awit ingatasing tiyang èstri têka dipun êcakakên ing damêl kapurih pados têdha, tiyangipun jalêr namung thênguk-thênguk wontên ing griya. Môngka limrahipun tiyang èstri punika botên wajib gadhah padamêlan pados têdha.
Ucap ingkang kados makatên punika tumrapipun wontên ing jaman rumiyin sajak mathuk sangêt. Nanging sawênèh malah wontên ingkang ngalêmbana dhatêng tumindaking damêlipun tiyang èstri wau, lan ngapêsakên tiyang jalêr, dados atêgês ingkang pados têdha punika pancèn tiyang èstri.
Sayêktosipun pangintên ingkang kados makatên punika ugi kalintu, awit tumraping bôngsa Jawi, ingkang sudagar utawi bakul, ingkang jalêr inggih tumut ngobètakên padamêlan, dados jalêr èstri nama rumagang ing damêl. Makatên ugi tumraping para, punika ingkang jalêr limrahipun dados kêmasan, nama sampun mungguh sangêt.
Tuwuhing têmbung panyeda dhatêng tumindaking damêl tiyang èstri kala ing jaman samantên, tamtunipun saking jalaran kala ing jaman samantên punika dèrèng wontên [wo...]
[...ntên] ucap kamajêngan wanita. Lan malih tuwuhing têmbung panyeda wau kintên-kintên jalaran saking undha-usuking kadrajatan, upaminipun ingkang bangsaning priyantun, punika anggèning ngrèmèhakên dhatêng tindak bêbakulan, pinanggih miwir wontên ing lambe. Nanging sok ngantos kalepyan, bilih ingkang sok mêmaoni wau inggih wontên ingkang gadhah tindak bêbakulan, namung kaot botên idêr utawi dhasar angatingal. Dene priyantun ingkang gadhah tindak kados makatên punika dipun wastani bakul timpuh.
Caraning bêbakulan ingkang kados makatên punika, pinanggihipun wontên ing jaman sapunika, sanadyan botên methok, nanging larasipun inggih sampun dipun ajêngi dhatêng para wanita, namung taksih mawi êmpan papan, tuwin pilih-pilih. Tôndha yêktinipun, ing kalamangsanipun wontên prêlu, kados ta manawi nuju wontên pasar malêm sapanunggilanipun, punika golonganing wanita tamtu sami ngêdali mitongtonakên barang dêdamêlanipun, nanging dêrênging kajêng sawêg pinanggih wontên ing bab ngajêngakên kagunan, sajak dèrèng katingal ing bab pangudinipun pados kaskaya. Beda kalihan papan padhasaraning para bakul, wujuding pangudi pados panggêsangan katingal.
Mênggahing pangintên, t


Monomer
Saka Wikipédia Jawa, bauwarna bébas abasa Jawa
Ing kimia, sawijining monomer iku struktur molekul sing bisa iketan sacara kimia karo monomer liyané kanggo nyusun molekul polimer sing dawa lan makaping-kaping. Monomer bisa arupa hidrokarbon, gula, asam amino, utawa asam lemak.
Pirsanana uga[besut | besut sumber]
|Artikel ngenani iki isih awujud tulisan rintisan. Panjenengan bisa ngéwangi kita ngembangaké.|


text:
SAUNA Hütte Kabin Eropah | BadeBOTTI.CH - Simpenan Swiss wiwit 2004
Kita sauna pondokan lan pondokan kasedhiya ing macem-macem ukuran lan designs.
Wählen Sie zuerst die Grösse und Ausführung. jinis panas (Elektro- utawa kayu panas) lan opsi ( Window, Türart, Mbalik, Aksesoris) lan njaba werna.
TIP: Wählen Sie unsere Sauna-Grill Kombi-Hütte. Lungguh ngarep lan braais – sauna bali mulyo – Kamping pur !
(1,148 Pengunjung wis nyawang kirim iki)
BADEFASS Baden ing online mbukak .. Cedar Hot Tubs sing digawe saka Clear… (7,177)
GARTEN SAUNA A oasis wellness cilik ing Taman dhewe .. THE sauna tong minyak ngijini sampeyan… (4,399)
Katalog BADEFASS Rincian liyane babagan kita perlu tong minyak - Offer bisa ditemokaké ing katalog kita.… (3,579)
Pengunjung inquiries / Prices Kene kita wis kadhaptar kabeh pitakonan manca karo jawaban sing. Haben Sie… (3,412)
Kayu-kayuan panas bak Tubs panas klasik karo kayu kobong kompor saka lor CANADA alam punika… (3,251)
Europa-line Quality tinimbang jumlahe .. kang sumerep dhewe malah ing baris kita Eropah. Quality… (3,096)
Dhaptar rega Kita standar dhaftar rega kalebu: Panas tubs Garden Sauna Kabin Grill House Langkawi kabin pemanas Camping Pod Sauna… (2,998)
Kayu-kayuan Samsung Klasik lan romantis - dikirim dipasangake karo teknologi bathing kesenengan lan ease saka nggunakake… (2,785)
Partner Priksaan Primo Grill Saksa PrimoGRILL Badefass Open ruangan WellnessBARREL USA Kayu Hot Bak Elektrik Oven Katalog Jacuzzi Video Panggangan Hut Sauna Model Taman Barrel Dhaptar rega Bio-Sauna WellnessFASS Tubs panas Jepang Aksesoris Cedar WellnessFASS EUROPE GartenSauna Sauna Gubug Bath Japanese Ruangan Sauna Saunaöfen Transport Badezuber Makalah Kennel Pictures DIY Panggangan-Hütte Saunahütte Gabungan sauna karo Gubug barbecue Gazebo Katalog Gazebo Kayu-burning kompor Sokongan Prewangan Schwitzkabine Bintang Swiss Larch Siberian


text: Kaca mawa pranala nggayut "Marco Amelia" - Wikipedia


Sêmarang, tampi katrangan saking sadhèrèk S. Wir ing Rêmbang piyambak, kaparênga kula ngaturakên pamanggih kula, punapa ingkang kadangokakên sadhèrèk Arun, ingkang kawrat Kajawèn, inggih punika:
I. Punapa têgêsipun gêsang modhèrên
Saking pamanggih kula gêsang modhèrên punika, gêsang ingkang pasaja, inggih gêsang ingkang ringkês, adêgipun gêgriya sarwa pasaja, sarwa ringkês, tur nyêkapi kabêtahan. Dipun tingali, ing sawangan botên saru, tur botên ngewak-ewakakên.
II. Kadospundi gêsangipun wanita mudha ingkang winastan modhèrên punika.
Gêsangipun wanita mudha ingkang winastan modhèrên punika saking pamanggih kula: manawi mangangge sarwa pasaja, yèn taksih winêngku ing tiyang sêpuh, ingkang sagêd ngukur, drajat pangkatipun tiyang sêpuhipun, botên kawonên, botên kêsaenên, pantês kalihan drajat pangkat lan pamêdalipun tiyang sêpuhipun, (botên kêkathahên pundhutan).
Tandang-tanduk sarwa sarèh, sarwa luwês, andhap-asor, botên nèl-nèlan, bêkti dhatêng tiyang sêpuh, yèn lênggah lesehan wontên sadhengah panggenan têmtu sila, botên jegang, yèn andhodhok suku têmtu nglêmpak botên mêgar, yèn lênggah kursi suku botên tumpang-tumpangan, têmtu jèjèr gathuk botên mênga, tangan tumumpang pangkon botên ewah. Yèn wicantên pasaja saprêlu, botên kêkathahên gujêng, tur yèn gumujêng botên nyêkakak mangap, botên rêmên wicantênan mawi parikan tur botên mrengas-mrèngès, yèn sagêd têmbung Walandi, yèn rêmbagan kalihan tiyang ingkang botên mangrêtos botên dipun sêlani têmbung Walandi, (ngewak-ewakake).
Yèn sampun bawa piyambak, lan manggèn ing kitha ingkang sawatawis têbih kalihan tiyang sêpuh, kêdah sarwa ngatos-atos. Liripun, botên rêmên wicantênan kalihan gêgujêngan, langkung-langkung gêgujêngan turut margi, yèn lumampah botên kêkêrêpên nolah-nolèh, mripat botên nate klirak-klirik, tangkêpipun dhatêng têpangan sangandhapipun botên anggêp, dhatêng sajajaripun botên gumêdhe kumintêr, kumini, dhatêng sanginggilipun andhap-asor. Yèn kêmpalan kalihan têpanganipun Walandi, utawi nyonyah inggih nganggea (dipun tindakna) adat tatacaranipun Walandi priyantun. Dipun katingalna bilih sampun nate pikantuk piwulang, pasinaon, jalaran wontênipun lare èstri sok pikantuk panyeda utawi botên dipun ajèni lare jalêr, punika yakin saking lêpatipun lare èstri piyambak, kula yakin manawi lare jalêr botên dipun wiwiti, têmtu botên badhe wani nyêpèlèkakên dhatêng lare èstri.
Wusana yèn wontên galap-gangsuling têtêmbungan kula mugi sampun kirang pamêngku.
Landêp.
--- [1169] ---
Ôngka 75, Stu Lê, 13 Rêjêb, Ehe 1868, 18 Sèptèmbêr 1937, Taun XII.
Kajawèn
Kawêdalakên sabên dintên Rêbo lan Sabtu.
Rêgining kalawarti punika ing dalêm tigang wulan f 1.50 bayaran kasuwun rumiyin, botên kenging langganan kirang saking 3 wulan.
Juru ngarang - administrasi Bale Pustaka, ing sawingkinging kantor palis, tilpun nomêr 1744 - Bêtawi Sèntrêm.
Isinipun: Pangungsêt - Ajar pêrang-pêrangan wontên ing sagantên - Candhi Barabudhur - Kawontênan ing Tiongkok - Sêngsêm tuwin lucon - Gapura ing Pasanggrahan Dalêm Pracimaarja - Bab Masakan - Kabar Warni-warni - Wêwaosan - Taman Bocah.
Pangungsêt
Mênangan tuwin kawonaning manah
Wontên ungêl-ungêlan adhapur isbat, makatên: padhang kang ngasorake padhanging srêngenge, iku ati.
Pêtêng kang ngungkuli pêtênging bêngi, iku ati.
Manawi ngèngêti ungêl-ungêlan makatên punika, dados manah punika inggih mênangan, nanging ugi apêsan. Tuwin sajak-sajakipun inggih sampun dipun akêni, dening tiyang sampun anglampahi sadaya ing kalaning padhang tuwin pêtêng ing manah.
Gambaranipun, manawi nuju sêgêr kasarasan, sugih arta, wah, padhangipun dhatêng manah botên kadosa, badhe sênêng-sênêng tamtu kalampahan. Badhe nêdha eca, kantun sakajêng-kajêng. Badhe nyandhang ngangge sae, kantun milih.
Gambaraning pêtêng, gampilanipun, anak bojo sakit, botên gadhah arta, dipun tagih sambutanipun, wah, punika pêt-pêtaning manah tamtu ngungkuli pêtênging dalu nuju mêndhung.
Nanging tumraping ngudi babagan kabatosan, punapa inggih, kenging dipun pindhakakên makatên, tuwin kajênging pasêmon wau kenging dipun gagapi namung dumugi samantên, awit manawi nyata kajênging padhang punika kados makatên, tamtunipun pêpadhang punika namung dumunung wontên ing tiyang ingkang kêcêkapan. Tiyang ingkang mlarat botên nate manggih pêpadhang. Dados mênggahing nalar, pêpadhang ingkang kados makatên punika pêpadhang timbanganing pêtêng, têtêp kadosdene wontêning bingah lan susah. Cobi tiyang ingkang sugih sarwa botên kêkirangan, manawi wontên sabab ingkang nyulayani, upaminipun ingkang èstri sakit, padhangipun inggih lajêng ambalêrêt, têgêsipun lajêng tampi giliraning pêtêng. Kosokwangsulipun upami tiyang nuju pêtêng, jalaran anak bojonipun sakit, punika samôngsa anak bojonipun saras, sampun manggih pêpadhang. Nyatanipun sadaya wau namung ubêngan kemawon.
Mirid ungak-ungakan ing nginggil punika, lajêng katingal bilih pados pêpadhang ingkang yêktos, punika gawat sangêt, awit tamtunipun sampun botên n


Chlorella Pyrenoidosa
tuku Bubuk Chlorella Pyrenoidosa CAS Online 83-48-7 saka Ekstrak Kacang Kedelai
Entuk rega ekstrak Chlorella Pyrenoidosa. Rega Pabrik. Pasokan Pabrik. Didol. Layanan siji-mandeg. Entuk Kutipan. Mangga hubungi kita ing sembarang wektu yen kasengsem ing.
Panggonan Asal China
MOQ 1 kg
Term Pembayaran T / T 100% mbayar ing advance
CATETAN
Informasi ing web mung kanggo nuduhake referensi,
Pls hubungi kita kanggo takon rincian liyane bener, kalebu Price & COA lan ing.
Penampilan: Ijo peteng nganti bubuk ijo ireng
Proses Produksi:
Chlorella pyrenoidosa kultur organik, digawe kanthi ngumbah sentrifugal, pamisahan, pangatusan lan proses liyane
fungsi
1. Ningkatake kakebalan;
2. Ngurangi tekanan getih lan lemak getih;
3. Anti-tuwa;
4. Anti-virus;
5. Anti-oksidasi, anti-tumor;
6. Sugih ing serat dietary, bisa soften dhingklik, nambah isi banyu saka dhingklik, ningkataké excretion saka dhingklik, muter peran ing laxative lan nyegah constipation;
Deskripsi Chlorella Pyrenoidosa
Bubuk Chlorella pyrenoidosa minangka produk adhedhasar protein. Wêdakakêna Chlorella pyrenoidosa murni alami, ora diresiki, imbang lan ngemot nutrisi lengkap sing dibutuhake dening awak manungsa, Faktor Pertumbuhan Chlorella (CGF) sing unik, konten klorofil lan produksi alkali sing paling dhuwur, lan fungsi detoksifikasi unik, lsp.
Wêdakakêna Chlorella pyrenoidosa minangka tanduran fotosintetik sing efisien banget, sing tuwuh lan ngasilake kanthi photoautotrophy, lan disebarake kanthi akeh. Chlorella pyrenoidosa sugih ing klorofil, sing bisa nindakake fotosintesis kanthi efektif kanggo wektu sing suwe. Iku sugih ing protein, vitamins, mineral, serat dietary, asam nukleat lan klorofil, etc., lan minangka nutrisi indispensable kanggo njaga lan mromosiaken kesehatan manungsa.
Amarga wêdakakêna chlorella pyrenoidosa sugih banget ing klorofil, bisa nyerep sawetara zat sing mbebayani ing awak manungsa, banjur ngeculake racun. Para ahli nemokake liwat bukti klinis sing bisa ngatur fungsi kekebalan, lan uga bisa nurunake tekanan getih, lan uga bisa nyegah sawetara infeksi virus.
Wêdakakêna Chlorella pyrenoidosa bisa ningkatake kabugaran fisik awak, utamane bocah lan wong tuwa, lan bisa nguatake fungsi kekebalan.
Chlorella pyrenoidosa bisa nambah nutrisi sing dibutuhake dening awak manungsa lan nguatake kekebalan awak. Ing wektu sing padha, uga bisa nyandhet panyerepan lemak, lan duwe efek ngedhunake lemak getih lan tekanan getih. Kapindho, iku uga bisa nyandhet wutah saka sel kanker, lan duwe efek anti-kanker lan anti-kanker. Kajaba iku, uga bisa ngatur fungsi panyerepan saka ngambakake gastrointestinal, ningkataké excretion saka racun-racun, nglindhungi ati lan detoksifikasi.
Chlorella pyrenoidosa minangka panganan sumber nutrisi ijo sing berkualitas tinggi. Komponen nutrisi utamane luwih apik tinimbang sawetara panganan utama. Nduweni kaluwihan protein dhuwur, kurang lemak, kurang gula, kurang kalori lan sugih ing vitamin lan unsur mineral. Mula, chlorella pyrenoidosa minangka sumber panganan sehat sing berkualitas tinggi kanggo aditif panganan lan panganan kesehatan.
Entuk Penawaran Gratis Saiki!
Mung marang kita syarat, kita bisa nindakake luwih saka sampeyan bisa mbayangno.
E-mail: [email dilindhungi](Mbales sajrone 1 dina kerja)


text: Top 5 Tips kanggo Game Luwih Mental ing Golf


text:
en katingal makantar-kantar malih.
21. Lesu = lungkrah (jalaran saking keselipun), tanpa daya.
22. Tekwan = mandar, lan malih, punapa malih, punapa dene.
23. Puh = sirna kekiyatanipun, pepes manahipun.
24. Lumihat ri sang wara Cikandi = ndulu(sumerep) dhateng sang linangkung Cikandi (Ing padhalangan: Srikanthi).
25. Gupe (gupay) = kesel, ringkih, lemes, lungkrah, kendho.
26. Karana ni gupe niralaga (nira + alaga) = njalari kendho tandanging perangipun.
Suraosipun:
Nalika Prabu Kresna sande (boten siyos) namakaken sanjata cakra dhateng Resi agung putranipun Dewi Jahnawi (inggih punika Resi Bhisma utawi Dewabrata), panjenenganipun kekalih (inggih punika Prabu Kresna kaliyan Arjuna) lajeng minggah ing kreta (kreta perang), tumunten (Arjuna) ngincengaken jemparingipun pinunjul. Boten lepat (panjemparingipun Arjuna), njalari sudaning kalangkunganipun Sang Resi (Bhisma), (satemah) saliranipun lajeng lungkrab boten katingal makantar-kantar malih (semangatipun), mandar (lajeng) sirna kekiyatanipun (sareng) priksa Sang Wara Srikandhi, mahanani kendho tandanging perangipun.
Niyata laruta sakweh ning yodha sakuruhula, ya tan angubusa sang Guru Bhismha Drona sumuruuda, kuwi pêleng i walék ning renwangde lêwu wulanganun, wêkasana awa dêkap ning râh lumrâmadeti lêbu.
Sekar ing nginggil punika nggambaraken kawontenanipun Bharatayuddha ing dinten kaping II, Pandawa lan Korawa samidene apacak baris Garudawyuhu, nanging boten antawis dangu barisanipun Korawa risak abosah-basil ketrajang pangamukipun Arjuna lan Bhima, kathah wadyabala Korawa ingkang pejah.
Wonten ing pagelaran ringgit purwa sekar punika limrahipun kangge ada-ada jugag pathet manyuru, kirang-langkung namung dumugi tengah-tengahipun sloka sampun kendel, dipunpungkasi sarana kombangan "O".
Tegesing tembung-tembungipun:
1. Niyata = tartamtu, mesthi.
2. Larut = larut-mirut, sirna-gempang, tumpes-tapis, telas babar-pisan. Laruta = badhe brastha, badhe telas babar-pisan.
3. Sakwehning = sagunning, sanggyaning, sadaya.
4. Yodha = perajurit.
5. Kurukula = tedhak-turunipun Kuru, inggih punika ingkang sinebut Kurawa.
6. Sakurukula = sadaya tedhak-turunipun Kuru, sadaya Korawa.
7. Ya = I Manawi. II Pivambakipun. III Punika. IV Jalaran(amargi).
8. Kuru (Prabu Kuru) punika tedhakipun Prabu Bharata turun kaping 7. Inggih Prabu Kuru punika ingkang yasa Tegal Kuru(ara-ara Kuru); lan inggih Sang Kuru punika ingkang mahanani wontenipun tembung "KORAWA", tegesipun: tedhakipun Kuru. Wondene Prabu Kuru punika putranipun Prabu Sambarana(Samwarana) ingkang miyos saking prameswari widadari Dewi Tapati. Sang Dewi punika putranipun Bathara Surya.
9. Utus = dhawuh. Angutus = ndhawuhi, mrentahi.
10. Surud = mundur, mlajeng. Sumuruda = supados mundur.
11. Tuwi = lan malih. punapa malih. punapa dene.
12. Walek = kumelun, mulek (Indonesia: polang-paling, berhamburan).
13. Renwangde = renu(lebu) + angde(njaleri) = lebu ingkang njaleri.
14. Lewu = ageng, kaduk sanget (Indonesia: amat sangat).
15. Wulangun = bingung, kabingungan, bilulungan.
16. Wekasan awa tekap ning rah = wasanani-pun padhang dening (abritipun) rah.
17. Lumramadeti lebu = lumra (sumebar waradin) + amadeti lebu(njaleri padhetipun lebu, satemah lebu boten mulek-kumelun).
Suraosipun:
Tartamtu badhe sirna-gempang tumpes-tapis sagunning prajurit(wadyabala) Korawa, manawi Sang Bhisma lan Drona boten ngabani "mundur". punapa malih(nalika samanten) peteng dening kumeluning lebu ingkang ajalari (para prajurit Korawa) saklangkung bingung pating bilulung; wasananipunt(lajeng) padhang dening (ilinipun) rah ingkang sumebar(sumrambah) adamel padheting lebu(ngantos lebu boten kumelun malih).
***
Nihpan sangka rikā ta āman arēpat rehnyābale hāncana, sōbhābhra mahēning pawal natar ikārek muthahārāras; woiduryyāmaranila kapra ni pagēr buñjungnya mantēn lumōng, muntab hintēn i gopuranya macawintēn sūryyakāntojwala.
Ing nginggil punika namanipun sekar Sar dulawikridita, tegesipun: dolanan sima, punika sambetipun sloka ingkang kasebut ing angka 1 (ngajeng piyambak). Isinipun nyariyosaken kaendahaning taman ing Hastina(ingkang manawi
wonten ing padhalangan kawastanan taman Kadilengeng).
Wonten ing pagelaran ringgit purwa sekar punika kangge sulukan pathet manyura ageng, limrahipun ing sasuwukipun gendhing Damar-keli, kadhatonan Hastina prameswari Dewi Banuwati.
Katranganing tembung-tembungipun:
1. Kilyan = dadosipun tembung Jawi-enggal (krama): kilen, ngoko: kulon.
2. Kilyan sangka rika = mangilen saking ngriku, ing sakilenipun punika (Maksudipun ing sakilenipun kadhaton Hastina).
3. Taman = I Patamanan. II Sami kaliyan "tan" = boten.
4. Arepat = kempal; wonten, samekta (Indonesia: hadlir).
5. Rehnya = pranatane, pasang-rakitipun.
6. Bale = griya. (Griya ingkang dumunung ing patamanan namanipun: pantisari).
7. Bale kancana = griya emas, pantisari emas.
8. Cobhabhra = cobha (bagus, endah, asri) + abhra (endah, sumorot) = endah sanget, endah anglam-lami. (Indonesia: indah-permai).
9. Pawal = krikil (Indonesia: batu kerikil);
10. Jinisipun sesotya.
11. Natar = plataran ing sangajengipun griya (Indonesia: halaman muka).
12. Ikarok = ika (punika) + arok (awor, campur, worsuh dados satunggal) = punika campur kaliyan.
13. Mutyaharararas = mutyaharatinutyara) +


text:
ing patine, iya iku dina ênggone padha seba ing ngarsaning Allah, mangkono iku marga ênggone padha nyidrani prasêtyane marang Allah, lan marga ênggone padha anggorohi ing Allah.
79. Wong munaphèk apa padha ora sumurup yèn Allah iku nguningani wêwadine wong munaphèk, utawa rantamane lan bakal santolane ênggone madoni, apadene Allah iku nguningani samubarang kang samar.
80. Sarupane wong kang nacad marang wong mukmin ênggone padha ngabêkti ing Allah sarana wèwèh, lan nacad marang wong kang ora bisa wèwèh akèh, bisane mung sakuwasane bae. Si munaphèk banjur padha ngisin-isin lan anggêguyu, iku Allah mêsthi matrapi marang wong munaphèk mau, awit ênggone padha nacad lan anggêguyu
mau, kabèh padha disiksa kang nglarani.
81. (He Mukhammad) para wong munaphèk iku sira suwunake pangapura utawa ora sira suwunake pangapura. Padha bae, sanadyan sira suwunake pangapura rambah ping pitung puluh, Allah ora karsa ngapura marang wong munaphèk mau. Mangkono ikaiku. marga wong munaphèk iku padha maido ing Allah lan Rasulullah. Allah iku ora karsa nuduhake dalan bênêr marang wong pasèk.
82. Para wong munaphèk padha bungah marga ora milu nglurug pêrang, kari linggih ana ing omah bae, nyulayani karêpe Rasullah,Rasulullah. sarta padha suthik sêtya tuhu nglurug pêrang sabilullah ngêtohake bandhane lan nyawane, pangucape: Para kancaku aja padha gêlêm milu nglurug pêrang, mlaku pêpanas, para wong mukmin iku têka padha ora wêgah mlayu pêpanas anglurug pêrang, (ora wêlas marang awake dhewe). He Mukhammad, sira mangsulana marang wong munaphèk: Mênawa kowe padha ngêrti, sêdhiyanmu naraka Jahanam iku luwih panas manèh.
83. Mulane wong munaphèk mau padha gumuyu bungah-bungah ana ing dunya sadhela, ing têmbe
- -- 1 : 383 ---
padha nangis ana ing naraka langgêng salawase, iku dumunung wêwalêse barang kang wis padha dilakoni.
84. (He Mukhammad) ing têmbe mênawa Allah wis ambalèkake sira mulih saka nglurug, katêmu lan wong kang padha ora milu nglurug mau, mênawa ing têmbe wong mau banjur nêmbung arêp milu pêrang, iku sira wangsulana: Wiwit saiki têkan salawase, kongwekowe. padha ora kêna milu nglurug pêrang dadi kancaku, lan ora kêna ngrewangi pêrang mapagake mungsuhku, awit kowe ing kawitan wis padha bungah linggih ana ing omah bae, mulane saiki iya lêstarèkna ênggonmu padha kari, ora milu nglurug, karo para wong wadon lan wong lara kang padha kari ora milu nglurug.
85. (He Mukhammad) sira aja nyêmbayangi sawijining wong munaphèk kang mati, salawase. Lan aja ngadêg milu mêndhêm utawa tilik marang kubure, awit wong munaphèk iku padha maido ing Allah lan marang Rasulullah, sarta padha mati duraka.
86. Sira aja gumun utawa ngendahake bandhane lan anake para wong munaphèk,
wruhanira: bôndha lan anake wong munaphèk iku, karsaning Allah diênggo lantaran ênggone bakal niksa si munaphèk ana ing dunya iki. Apadene nalika pêcating nyawane wong munaphèk mau padha kaphir.
87. Nalika surating Kuran didhawuhake: Sira padha pracayaa ing Allah, lan padha milua pêrang ngrewangi Rasulullah, ing kono wong munaphèk kang sugih bôndha padha pamit, ature: Kula punika mugi sampeyan kèndêlakên kemawon, kula kaparênga linggih wontên ing griya kemawon, kalihan tiyang èstri lan tiyang sakit ingkang sami botên dhèrèk pêrang punika, (kula kaparênga namung manjurung wragad kemawon).
88. Wong munaphèk padha bungah ênggone ora beda karo wong wadon utawa wong lara, padha kari ana ing omah ora milu nglurug. Atine padha dicap dening Allah, ora ngêrti karsaning Allah ênggone andhawuhake pêrang.
89. Nanging Rasulullah sakancane para wong mukmin kabèh, padha ngèstokake dhawuh
pêrang sabilullah, kalawan ngêtohake bandhane lan nyawane, mulane padha olèh kabêcikan pirang-pirang, iya iku wong kang padha bêgja.
90. Allah nyagahi bakal maringi suwarga kang ana bêngawane mili ana sangisoring kêkayon, marang wong mukmin kabèh, ênggone ana ing kono padha langgêng, iya iku kabêgjan gêdhe.
91. Wong alasan ing Mêkah kang têmên padha ora bisa milu nglurug pêrang seba ing Rasulullah, padha pamit kaparênga ora milu nglurug (Rasulullah iya parêng) dene kang munaphèk, kang anggorohi marang Allah lan Rasulullah, padha kari linggih ana ing omah bae (tanpa pamit) ing têmbe wong alasan kang padha kaphir iku padha ditungkêbi siksa kang nglarani.
92. Sarupane wong kang apês, ora kêlar pêrang lan wong kang nandhang lara lan wong kang ora duwe waragad, iku ora ana pakewuhe kari ana ing omah ora milu nglurug, samono iku mênawa padha biyantu marang Allah lan Rasulullah, awit wong kang padha têmên bêcik [bêci...]
[...k] ora ana dalane arêp diluputake. Dene Allah iku ngapura tur Maha-asih.
93. Lan ora ana pakewuhe pamit ora milu nglurug, tumrap wong kang nalikane padha seba ing sira, nêmbung supaya sira gawa anglurug pêrang, ing kono sira banjur mangsuli: Aku ora duwe waragad kang tak ênggo anggawa kowe. Wong mau banjur padha mundur kalawan ambrêbês mili matane, cuwa ora duwe wragad diênggo pêrang tumrap awake dhewe.
94. Wong kang mêsthi luput iku wong kang padha pamit ing sira Mukhammad, kang môngka padha sugih, (tur waras lan kuwat) ewadene padha bungah kari ana ing omah bae, kaya wong kang padha diparêngake kari. Allah ngêcap atine wong kang mangkono mau, mulane padha ora wêruh pakolèhe pêrang sabilullah.


text: Tur aku ndisik dek sekolah ki alim, dadi tekan sakiki yo jenenge pacaran ra tahu jek......opo dasare goblok yo, opo thikne ra nggantheng........???


text:
Prastawa
Lair
Séda
1237


text:
Keris Mpu Gandring ialah sebilah keris pesenan Ken Angrok. Ken Arok pesen keris kiye merga kepengin dadi penggede, sebab dheweke wis dikandani Pandita Lohgawe nek sapa baen sing dadi pendamping Ken Dedes mesthi dadi wong gedhe trus keturunane juga mengko bakal dadi Raja-Raja gedhe tanah Jawa. Ken Arok wis nyiapna siasat nek keris sekti kuwe mengko kanggo mbunuh Akuwu Tumapel Tunggul Ametung bar kuwe ngerebut bojone Ken Dedes.
Mpu Gandring ialah pandai besi sing wis kesohor pinter nggawe senjata sing ampuh lan sekti. Dheweke manggon nang desa Lulumbang Kadipaten Tumapel.
Dong pesen njaluk digawekna keris kuwe, Ken Arok kepengin keris kuwe kudu rampung cepet. Mpu Gandring jane njaluk wektu setaun, ning merga dipeksa Ken Arok, dheweke nyanggupi ngerampungna limang wulan. Mpu Gandring kerja keras, disambi tapa lan tirakat, ben keris kuwe ampuh lan bisa cepet rampung.
Bar limang wulan Ken Arok teka ming Lulumbang nagih kerise. Jebule keris kuwe urung rampung urung rapi, Ken Arok langsung meradang, lan nusuk Mpu Gandring nganggo keris gaweane dhewek kuwe. Ningen sedurung wafat, Mpu Gandring sempet ngucapna kutukan, nek mengkone ana pitu keturunan Ken Arok sing mati kenang keris gaweane kuwe.
Korban-Korban Keris Mpu Gandring:
 Mpu Gandring
 Tunggul Ametung
 Kebo Ijo
 Ken Arok
 Anusapati
 Tohjaya
Crita Keris Empu Gandring Versi Liyane
mBalik ming:
 Halaman Utama

Umum
Wilayah
Kabupaten Banyumas
Babad Banyumas


Kautaman ing Serat Trilaksita
Dening : Ki Sugeng Subagya
Duk ing uni, senadyan mboten kondhang kados dene Ranggawarsita, Jasadipura, punapa dene pujangga-pujangga sanesipun, Kraton Surakarta gadhah abdi dalem ingkang ugi wasis nyerat. Inggih punika Mas Ngabehi Mangunwijaya. Ing taun 1916, penjenenganipun nganggit serat "Trilaksita" ingkang dipun terbitaken dening Volkslectuur, Weltevreden. Serat punika namung awujud karangan fiksi ingkang mboten wonten kedadosan yektinipun, semantena ngemot piwulang luhur tumraping bebrayan utaminipun panggulawenthah wulang wuruk.
Dipun cariyosaken ing serat punika, kawontenaning gesang saha panggesanganipun paraga tiga ingkang nama Raden Hardaka, Jaka Madyana, saha Jaka Mulyana. Tetiga taruna punika makarya ing bebadan peprentahan kabupaten ingkang sami. Semantena gesang saha panggesanganipun mboten sami ing antawisipun setungal lan setunggalipun. Sedaya wau kedadosan karana sanguning gesang ingkang benten saha watak wantu budi pekerti ingkang mboten tuwuh. Wusana, paraga ingkang setunggal kejeblos ing comberan kanisthan, paraga ingkang angka kalih gesang limrah sakmadya, lan paraga ingkang pungkasan saged mancik ing tataran kautaman gesang saha panggesanganipun.
Kacariyos Raden Hardaka, pinangka paraga sepisan, putranipun Raden Tumenggung Setianegara, sanget dipun ugung dening ramanipun ingkang anjawat bupati. Gesang sarwa sarwi sekeca, ingkang dipun kersakaken tansah wonten, mahani dados lare ingkang keset sinau saha patrapipun klelat-klelet njuwarehi. Ugungan ndadosaken patrapipun Raden Hardaka deksura, kumingsun, saha ugal-ugalan. Sak surutipun ingkang rama, kalenggahan bupati dipun asta raka pembayunipun. Sewaunipun Raden Hardaka ndherek ingkang raka. Amit saking raos pekewuh, Raden Hardaka sedya misah saking ingkang raka, suwita dhateng ingkang paman ingkang ugi anjawat bupati, asma Raden Tumenggung Kartipradja.
Paraga ingkang angka kalih inggih Jaka Madyana. Wiranem saking padesan anakipun setunggaling guru ngaji. Sareng sampun ngancik yusma kalih windu, ndherek bapa pamanipun ingkang anjawat wedana, asma Gunasaraya. Sedyanipun Gunasaraya, tembe Jaka Madyana dipun dherekaken magang supados dados priyayi. Sedya wau saged kasembadan karana ingkang piyambakipun ginulang ing kawruh tata kaprajan lan pepentrahan. Emanipun, Jaka Madyana sok kalimput, kekudhung dhumateng kalenggahanipun wedana Gunasaraya. Kejawi punika karemenanipun tetanen saha nyinau ngelmu agami mboten saged dipun uwalaken.
Paraga ingkang angka tiga inggih Jaka Mulyana. Wiranem punika senadyan dedunung ing padesan ananging temenipun putra satunggaling bupati saking garwa selir. Wiwit timur, gesang saha panggesanganipun lumampah kanthi prihatos. Adrenging manah, ing tembe sedya gesang ingkang langkung sekeca. Pambudidaya nggegulang ngelmu katuranggan lan kawaskithan dipun sengkut. Sinengkuyung dening ingkang ibu, pangertosan saha kawegiganipun langkung pinunjul tinimbang lare-lare sanes ingkang sami yuswanipun. Seni tari, tembang, sastra Jawa, basa Melayu, basa Walandi, lan nabuh gangsa dipun pratitisaken. Kepara lumampah tebih saking papan dunungipun namung sedya tumut kursus. Serat-serat ajipamasa, panitisastra, panitisruti, wulang reh, sana sunu, lan wedharaga dipun sinau saestu.
Ringkesing cariyos, tetiga wiranem kalawau saksampunipun ngancik yuswa diwasa sedya suwita dhateng Bupati Kartipradja. Tinampi pasuwitanipun pinurwakan dados magang.
Wejangan
Bidhalipun wiranem tetiga saking papan dunungipun piyambak-piyambak tumuju ing kabupaten, dipun sangoni wejangan dening tiyang sepuhipun. Raden Hardaka dipun wejang dening ingkang raka. Jaka Madyana dipun wejang dening ingkang paman. Jaka Minulya dipun wejang dening ingkang ibu.
Mesthi kemawon isi lan cara mejangipun ing antawis setunggal lan setunggalipun mboten sami. Namung wos ingkang dipun wejangaken wonten emperipun. Umpaminipun, tiyang ingkang suwita ing peprentahan sampun ngantos gadhah penganggep bilih piyambakipun pinangka priyagung, senadyan suwitanipun dhateng sedherek piyambak. Kejawi punika, suwita mekaten kedah dipun tegesi ngawula ingkang kumawula. Sikep kumawula linambaran dening guna, sarana, sekti, wani, lan miturut. Patrapiun linambaran taberi, setiti, ngati-ati, sregep, temen, lan tumemen.
Patrap ingkang kedah dipun awisi dening tiyang ingkang suwita inggih punika, nistha, dustha, culika, dora, drengki, srengkara, lan candhala. Kejawi punika kedah ugi ngawisi kebluk, lebuh, blubuh, kethuh, bariwah, wuru, ulah mbandrek, lan anjejamah. Nilaraken madat, minum, main, madon, lan maling saestu pakarti ingkang sakalangkung minulya.
Kautaman
Wangsul dhateng lajering cariyos serat Trilaksana. Gancaring cariyos, anggenipun sami magang sampun purna. Pramila lajeng katetepaken dados abdi dalem ing kabupaten kartipradjan.
Jaka Mulyana, karana sangu kawegigan, kesagedan, lan bontos ing kawruh, pramila laju inggahing pangkatipun lumintir. Kawiwitan dados mantri, lajeng asisten wedana, wedana, patih, ngantos dados bupati.
Wondene Raden Hardaka lan Jaka Madyana ugi minggah pangkatipun ngantos asisten wedana. Parandene, karana raden Hardaka gesang lan panggesanganipun ingkang ugal-ugalan, patrapipun kumingsun, deksura, lan nglampahi main, madat, minum, madon, lan maling, wusana kalenggahan asisten wedana kapocot.
Jaka Madyana, ingkang wiwit sekawit estu nggegulang ing babagan tetanen lan ngelmu agami, pramila lajeng rumaos mboten trep ngasta ing peprentahan. Wusana lajeng nyuwun lereh saking asisten wedana, wangsul dhat


text: Ing mangsa penjajahan Jepang (_PHONE_), Onderafdeeling Tebing Tinggi ganti jeneng dadi wewengkon kewedanaan lan akhirnya ing mangsa kamardikan dadi péranganing wewengkon sisan kutha krajan tumrap Kabupatèn Empat Lawang.


text:
aning tembung ngoko kang wis bisa dianggo ing guneman tataran krama tanpa ngowahi utawa nyalini wujudé tembung kasebut.
2. Tembung krama ngoko ora ana tembung kramané, mung waé kala-kala ana tembungé krama inggil.
3. Tembung krama ngoko ora perlu dikramakaké. Yèn dikramakaké, tembung kramané kalebu tembung krama enggonenggonan (dhialèk).
4. Tembung krama inggil, kalebu tembung-tembung krama inggilé tembung krama ngoko, mung kelumrah dianggo ngajèni (nginggilaké, ngluhuraké) liyan kang pantes diurmati (wong II utawa wong III). Tembung krama inggil yèn dianggo tumrap awaké dhéwé (wong kang guneman, utama purusa, utawa wong I) kena diarani nyebal saka pranatan, satemah wong kang nganggo tembung mau dianggep degsura (kajaba panjenengané ratu).
Tembung-tembung kang kalebu éwoning tembung krama ngoko kuwi akèh cacahé, sapérangan ana tembungé krama inggil lan sapérangan gedhé ora ana. Ing ngisor iki conto sawatara tembung krama ngoko kang ana krama inggilé.
clana; kathok; sruwal lancingan
dadah; ndadah
ginda, ngginda
dolan
ameng-ameng
entut
sarip
BASA KRAMA INGGIL KANG ORA PENER PANGANGGONÉ
Tulisan iki kababar adhedhasar panalitèn bab kanyatan panganggoné basa krama déning bocah-bocah saiki. Panalitèn mau asesirah "Pemakaian Basa Krama pada Anak-Anak Sekarang: Studi Kasus" (1995).
Bab panganggoné basa krama iku kalebu babagan undhausuking basa. Ing wektu iki ana kaanan basa kang rada katon menjila, yaiku panganggoné basa krama inggil kang asring dienggo mbasakaké awaké dhéwé (ngramakaké awaké dhéwé). Kaanan mau bisa dipirsani nalika bocah-bocah saiki guneman utawa mangsuli pitakon kang migunakaké basa Jawa krama. Ing ngisor iki diaturaké tuladha pethilan tuturan (ukara) minangka wangsulan kang dituturaké déning sawenèhing bocah nalika ditakoni nganggo basa Jawa krama déning wong kang luwih tuwa.
(1) Dalem ajeng saré kaliyan ibu kémawon.
(2) Kula badhé dhahar rumuyin.
(3) Wah, saweg nanggel sanget, dalem nembé siram.
(4) Dalem ajeng ameng-ameng sekedhap.
(5) Nuwun sèwu, badhé maringaken undhangan menika dhateng Pakdhé.
(6) Dalem takkondur rumiyin.
Tembung-tembung kasebut (saré, dhahar, siram, ameng-ameng, maringaken, lan kondur) klebu basa krama inggil utawa krama alus. Basa krama inggil mau dienggo guneman utawa matur karo wong kang luwih tuwa lan diurmati. Nanging, ing kanyatan saiki, gunemé bocah-bocah kaya tuladha (1)—(6) kuwi akèh tinemu ing saben dina. Gegayutan karo bab kasebut, kita bisa mbeneraké
panganggoné basa krama kang ora pener kuwi kanthi cara ngganti tembung-tembung kaya ing ngisor iki:
tembung saré
ing ukara (1) diganti tembung tilem;
tembung dhahar
ing ukara (2) diganti tembung nedha;
tembung siram ing ukara (3) diganti tembung adus;
tembung ameng-ameng ing ukara (4) diganti tembung mlampah-mlampah;
tembung maringaken ing ukara (5) diganti tembung ngaturaken;
tembung kondur ing ukara (6) diganti tembung mantuk utawa wangsul; lan tembung dalem ing ukara (1), (3), lan (6) diganti tembung kula.
Muga-muga rembug sapala iki ana gunané tumrap para maos.
KANYATA – KABUKTI
Tembung kanyata lan kabukti kaya kang kacetha ing dhuwur mau kerep tinemu ing basa Jawa saiki. Tembung-tembung mau asring tinemu ing kalawarta Jaka Lodhang lan Mekar Sari utawa rinungu saka pawarta basa Jawa Yogya Warta ing Televisi Ngayogyakarta. Tuladha panganggoné tembung-tembung mau kang kapethik saka kala warta Mekarsari kaya kacetha ing ngisor iki.
1) Kabukti sasuwené iki wis ora tau metu pari varietas anyar (MS 16: 13-6- 1997:4).
2) Trap-trapané JBM ing Trimurti, sing éntuk dukungan masyarakat, utamané kalangan pendidik, kanyata éntuk pangalembana saka Pemerintah Prop.DIY (MS 15:6-61997:21).
Ukara-ukara ing dhuwur mau apa ya ukara kang njawani tenan? Manut pandugaku, ukara mau dudu ukara Jawa, nanging ukara basa Indonesia kang tembung-tembungé nganggo tembung Jawa. Liré, ukara-ukara ing dhuwur mau, polané ukara
basa Indonesia, nanging tembung-tembungé Jawa. Mula, dadiné, tumrap priyayi sepuh utawa priyayi kang pana marang basa Jawa, ukara mau isih krasa banget yèn iku ukara basa Indonesia. Mungguh ukara basa Indonesiané, manut pandugaku kaya ing ngisor iki.
1a) Terbukti selama ini sudah tidak pernah keluar padi varietas baru.
2a) Pelaksanaan JBM di Trimurti, yang mendapat dukungan masyarakat, khususnya kalangan pendidik, ternyata mendapat penghargaan dari Pemerintah Prop.DIY.
Tembung kabukti lan kanyata ing dhuwur mau minangka jarwan saka tembung basa Indonensia terbukti lan ternyata. Mungguh nalar-nalaré kepriyé déné tembung basa Indonesia terbukti lan ternyata dadi tembung kabukti lan kanyata iku?
Ing basa Indonesia, ater-ater ter- utawa awalan ter- ing basa Indonesiané, duwé teges, antara liya, 'ora kanthi kasengaja'. Upamané tembung terbawa, terpukul, terinjak ateges 'ora sengaja digawa, ora sengaja diantem, ora sengaja dipidak'. Aterater ter- ing basa Indonesia mau kang maknané ora kanthi sengaja ing basa Jawa padha karo ater-ater ke- utawa ka- (ka- dudu ater-ater tanggap ing rimbag tanggap ka-kang ateges di -). Mula, terbukti lan ternyata mau dijawakaké dadi kabukti lan kanyata. Kang mangka, tembung Jawa bukti, saliyane ateges 'cihna', uga ateges 'pangan'. Mulané, kabukti bisa uga ana kang negesi 'kapangan'. Mungguh ing tembung Jawa kang tegesé padha karo terbukti lan ternyata, yaiku buktiné lan nyatané. Dadi, ukara mau supaya katon Jawané bisa dibeneraké kaya ing ngisor iki.
1b. Buktiné, nganti sawetara wektu iki ora metu manèh pari varietas anyar.
2b. Tumindaké JBM mau ing


text: Mego kuwe salah siji kecamatan nang , Nusa Tenggara Timur, Indonesia.


Feodalisme
Feodalisme punika struktur utawi tatanan pandelegasian kakuasan sosiopolitik ingkang dilampahi déning panjenenganipun kulawarga bangsawan/monarki kunjuk ngayem-ayem ing dhaerah utawi tlatah ingkang diklaim ingkang dijalari minangka sesarengan geguyub ing salebetipun perdamelan ingkang dipun pandegani utawi angadahi pamimpin dhaerah tumuju rèréncang pamerdamelan (mitra).Salebetipun pangertian ingkang asli, struktur punika kacipta déning sjarawan salebetipun sistem politik ing kancah Éropah kang wonten ing mangsa Abad Partengahan, ingkang ngutamakake ing kulawarga/(kalangan) kesatria ugi kelas bangsawan sapanunggalipun (vassal) inangka dados panguasa talath dherah utawi anggadai hak ingkang tartamtu (asring kabeset fief utawi, ing salebetipun basa Latin, feodum) ingkang tamtunjuk déning monarki (kang kapilih punika raja utawi lord).
Tembung feodalisme wiwit dipunginakake minangka abad ka-17 ugi katah ingkang ngelampahi mboten kemutan ugi ingkang ngelampahi piyambak. Ing mangsa taun 1960-an, para sajarawan wiwit migunakake babagan tembung feodalisme kathi migunanake ugi nglebetake sedaya kahanan kang wonten ing kahidupan sosial salebetipun gegarapan ingkang dipun kuasai déning panjenenganipun tuan lemah, sahingga kahanan punika saget tetumut tetembungan ingkang enggal inggih punika "masyarakat feodal". Karana sedaya istilah feodalisme tumuju makna ingkang anggadai konotasi awon (negatif).


text:
Sastra Jawa - Babad Rônggawarsita, Kumite Rônggawarsitan, 1931-33, #184 (Jilid 1)
Beranda Kisah, Cerita dan Kronikal Riwayat dan Perjalanan Babad Rônggawarsita, Kumite Rônggawarsitan, 1931-33, #184 (Jilid 1) Katalog:Babad Rônggawarsita, Kumite Rônggawarsitan, 1931-33, #184Sambung:1.Babad Rônggawarsita, Kumite Rônggawarsitan, 1931-33, #184 (Jilid 1). Kisah, Cerita dan Kronikal | Riwayat dan Perjalanan #128.2.Babad Rônggawarsita, Kumite Rônggawarsitan, 1931-33, #184 (Jilid 2). Kisah, Cerita dan Kronikal | Riwayat dan Perjalanan #191.3.Babad Rônggawarsita, Kumite Rônggawarsitan, 1931-33, #184 (Jilid 3). Kisah, Cerita dan Kronikal | Riwayat dan Perjalanan #192.
Kawêdalakên Kumite Rônggawarsitan
Kula nuwun, kados ingkang kasêbut ing sêrat wara-wara, anggènipun komite damêl sêrat babad cêcariyosan lêlampahanipun suwargi Radèn Ngabèi Rônggawarsita, pujôngga agêng ing nagari Surakarta Adiningrat, ing mangke awit saking barkahipun ingkang sumare sampun sagêd kasambadan, dados buku punika.
Pangarangipun babad punika namung wêwaton pèngêt-pèngêtan ingkang taksih sagêd pinanggih ing parimatanipun waris, dados sagêd ugi wontên ingkang kècèr, upaminipun, wontên satunggaling lêlampahan, ingkang waris piyambak botên anyumêrêpi, punika tamtu sagêd pinanggih kêkiranganipun utawi gèsèhipun, manawi têmên wontên makatên punika ingkang angarang botên badhe anyelaki, nanging malah bingah sarta ngaturakên panuwun dhatêng ingkang kaparêng nglêrêsakên, ewadene pangintênipun ingkang ngarang cêcariyosan babad punika kados-kados sampun anyêkapi tumrap lêlampahan salêbêting sugêngipun sang pujôngga.
Kajawi punika prêlu matur, kabêkta kamajênganipun bôngsa kita dhatêng kawruh kilenan, bokmanawi wontên ingkang kagungan manah bilih ing dalêm babad punika pinanggih wontên cêcariyosan ingkang kamanah botên manjing akal, utawi sampun [sa...]
[...mpun] botên anjaman, sampun tamtu ingkang ngarang babad punika botên sagêd angaturi katrangan langkung panjang, awit pangarangipun babad namung wêwaton pèngêtanipun para waris ingkang mênangi sugêngipun sang pujôngga, môngka ingkang mênangi wau sapunika sampun botên wontên (tilar dunya), dados rêkaos anggènipun badhe analêsihakên, mila pangajêng-ajêngipun ingkang ngarang sarta komite, sadaya cêcariyosan ing dalêm babad punika, mugi dadosa pamarêm sarta piyandêlipun para maos.
Sêrat babad punika amung isi cêcariyosan lêlampahan (Biographie) nipun sang pujôngga, dene cêcariyosan bab kadibyan, kalangkungan sarta kaelokanipun punapa dene pêthikan karanganipun sêrat-sêrat, dèrèng sagêd kalêbêt ing sêrat babad punika, sabab sawêg bab lêlampahan kemawon sampun samantên kathahipun, sarta pangarangipun komite sampun nama gêlakan, tuwin rumaos bêgja dene pèngêtan-pèngêtan ingkang suwaunipun sampun botên kamanah sarta salong katriwal, sarêng wontên prêlunipun sagêd kaimpun lajêng dados buku punika, mila sasampunipun buku babad punika rampung, komite rumaos bingah kanthi lêganing manah, sarta lajêng wiwit badhe ngayati adamêl buku ingkang isi bab kasêbut nginggil, amung sarèhning cêcariyosan utawi
dêdongengan bab kaelokanipun sang pujôngga punika kathah, kapara ingkang sami anyumêrêpi utawi ngalami malah tiyang sanès, mila pangarangipun tamtu botên sagêd kanthi enggal-enggalan, sarta kêdah kanthi pitulunganipun tiyang sanès wau.
Botên langkung anggènipun komite badhe ngangkah damêl buku babad minôngka sambêtipun babad punika, amung nyuwun pangèstunipun para maos, supados lajêng sagêd enggal kalêksananipun, punapadene manawi wontên kalèntuning tindakipun komite bab pandamêlipun sêrat babad utawi lampahipun anggèning damêl wilujêngan, komite amung nyuwun gunging pangaksama.
Punika sêrat babad lêlampahanipun Radèn Ngabèi Rônggawarsita, nalika puruhita ngaji dhumatêng ing kitha Panaraga, saha dhumawah ing kaelokan nalika anglampahi kungkum wontên ing lèpèn Watu laminipun 40 dalu, limrahipun dipun wastani wahyuning kapujanggan, lêlampahan wau kacariyosakên wiwit sadèrèngipun diwasa ngantos dumugi sedanipun, sarta mawi dipun dèkèki asalsilah sawatawis ingkang nurunakên dhumatêng Radèn Ngabèi Rônggawarsita wau, karanganipun para waris, ingkang lajêng dados pangrèh adêgan Rônggawarsitan, pangarangipun mêndhêt pêpiritan saking pèngêtanipun para waris, ingkang anyumêrêpi piyambak dhatêng lêlampahan wau, kawontênanipun sami kapratelakakên kados ing ngandhap punika:
Radèn Ngabèi Rônggawarsita punika nalika sugêngipun dados abdi dalêm kaliwon kadipatèn anom, saha pujôngga agêng ing nagari Surakarta Hadiningrat, nalika dèrèng diwasa nama Bagus Burham, wêdalanipun ing dintên Sênèn Lêgi tanggal kaping 10 wanci jam 12 siyang, wulan Dulkaidah ing taun Be ôngka 1728: wuku Sungsang, Dewa Sri, WurukungWarukung. Uwas, môngsa Jita, windu Sangara. Putranipun pambajêng Mas Ngabèi Rônggawarsita, abdi dalêm panèwu carik kadipatèn anom.
Mas Ngabèi Rônggawarsita wau nalika mêdalipun ingkang putra Bagus Burham, taksih dados abdi dalêm jajar carik kadipatèn anom, nama Mas Pajangswara, kacariyos saking saening swaranipun, nanging lajêng katêlah nama Mas Pajangsora, putranipun pambajêng Radèn T


text: Suku bangsa ing Papua *


text:
09 Jul @Cerpen
Minggu esuk srengenge sumunar padhang, cahyane kencar-kencar ngebaki angkasa. Angin tumiyup alon, mung sribit-sribit nrobos cendhela. Ruang tamu sing langka disaba, dening Murti diresiki alon-alon. Kabeh cendhela dibukak, disulaki kanthi bungah. Ing batin Murti muji syukur kaparingan rezeki kang barokah bisa kanggo nyicil angsuran perumahan nganti lunas. Senajan mung omah cilik, RSS Type 21nanging gawe ayem tentrem kulawargane. Rekasane urip ana omah kontrakan wis dilakoni limang taun sadurunge.
Uripe Murti sakulawarga mung prasaja banget. Anggone nyandhang mangan iya mung samadyane wae. Kalebu omah sing dipanggoni karo garwa lan putrane telu kang isih cilik-cilik iku, sederhana banget. Kaya ing ruang tamu kuwi contone, ora ana prabotan kang regane larang. Uga ora rinengga paesan ing tembok sing maneka warna. Foto kulawarga ora ana, apa maneh asesoris kayata, lukisan, paesan saka bahan keramik, vas kembang, lan liya-liyane. Blas ora ana, kejaba meja karo kursi.
Dumadakan Murti kelingan lan keprungu pangandikane Bu Wiwin nalikane ngrawuhi pertemuan PKK sawetara wektu kepungkur. Papane ora liya iya ana ruang tamu sing lagi diresiki mau. Ndilalah pas kejatah kepanggonan giliran nampa arisan.
"Bu Mur, mbok ruangane ditempeli gambar apa foto keluwarga ben ketok rame tur apik" ngendikane Bu Wiwin sadurunge PKK kawiwitan. Sawetara ibu-ibu liyane katon kaget mireng usule Bu Wiwin sing krasa ora pantes.
"Nggih, Bu. Ngapunten, griya kula nggih namung mekaten, panci boten remen paesan dinding. Ndilalah artanipun telas kangge kabetahane lare, Bu" wangsulane Murti alon karo nggregel.
Murti leren anggone nyulaki cendhela, banjur lungguh ing kursi. Awake disendhekake ana lendhehan kursi, sinambi unjal ambegan. Lelakon telung taun kepungkur katon gawang-gawang. Luwih-luwih sikepe Bu Wiwin sing katon sengit karo dheweke. Mbuh salahe apa, kok bisa-bisane Bu Wiwin tegel ngece ing sangarepe wong akeh. Kaya wayah sore nalika mulih kerja, Murti liwat dalan prapatan ndhuwur. Ing kono wis kanggo ngumpul ibu-ibu sing padha jejagongan karo geguyonan. Kanthi sopan Murti uluk salam.
"Nuwun sewu, ndherek langkung, Ibu-Ibu sedaya. Kok sampun sami santai-santai wonten mriki" pitakonane Murti.
"Mangga, Bu Mur, kok nembe kondur?" pitakone sawijining ibu-ibu.
"Nggih, Bu, keleresan wonten acara wau" sumaure Murti cekak karo ninggalake papan mau. Ning lagi telung njangkah, krungu penyeluke ibu-ibu liyane rada sora.
"Bu Mur!"
"Wonten menapa, Bu?" wangsulane Murti karo mbalik nyedhaki sing ngundang, kang ora liya Bu Wiwin.
"Boten napa-napa, Bu. Mung kula gumun, kok angsale ngasta tas kados niku"
"Lha kenging napa ta, Bu. Tase kula nggih wetah, boten suwek, tur omber kangge bekta menapa mawon mblebet," sumaure Murti karo ngiling-ilingi tas ireng gedhe entuk saka workshop ana Semarang.
"Maksude kula, nek ibu-ibu niku umume nganggo tas cilik sing taline dawa niku, ketingal feminim" ngendikane Bu Wiwin karo mesam-mesem semu ngece.
"Oh..tas cilik, teng nggriya kathah, Bu, ning kula boten remen ngangge," sumaure Murti dijarak rada umuk kanggo nutupi isin ing ngarepe wong akeh.
Kawit kedadeyan kuwi Murti sok arang-arang mangkat pertemuan PKK, wegah ketemu Bu Wiwin sing ora liya Bu RW-ne. Mula anggone mbayar iuran, arisan, sosial, lan uang duduk mung dititipake tanggane. Nganti yen ana kabar kabur kanginan bab tangga-tanggane sok ora krungu mligine babagan gosip. Ning yen ana tangga teparone sing lara, duwe gawe utawa perlu liyane sing perlu aweh kawigaten mesthi ora keri, malah diselakake. Gaweane ana kantor pancen abot, kudu mangkat gasik mulihe sore. Kaya-kaya ora ngerti awane perumahan awit mangkat uput-uput, mulih repet-repet, srengenge wis ngglimpang ing sisih kulon.
Panglamune Murti ambyar nalikane tangga iring omahe undang-undang. Murti njenggirat menyat saka lungguhe mbukakake lawang.
"Mangga Bu, pinarak. Daospundi Bu, kok kados wigatos sanget" pitakone Murti penasaran.
"Bu, pikantuk weling saking Bu RT, mangke siyang njenengan kedah rawuh pertemuan PKK" ngendikane Bu Santi sareh.
"Lha kenging menapa Bu, menawi saged kula kintu mawon kados biasanipun. Kula mangke wonten acara", sumaure Murti gawe alasan.
"Mangke kempalan sisan damel perpisahanipun Bu Wiwin, Bu, kedah rawuh," wangsulane Bu Santi.
"Lho, kok perpisahan, lha Bu Wiwin badhe pindhah pundi, Bu? Kenging menapa?" groyok pitakone Murti semu ora percaya.
"Oalah..njenengan boten priksa nggih, Bu. Dalemipun Bu Wiwin niku pun pajeng, lajeng badhe pindhah wonten dhusun Banaran, caket tiyang sepuhe. Mangke bibar kempalan teras sami mrika saperlu mertakake".
"Lha, kenging napa disade, Bu. Dalemipun mewah kados ngaten. Jembar sanget, lan isin-isenipun griya nggih sarwa awis, kok eman-eman", pitakone Murti dawa kaya sepur.
"Nggih kangge nutup betah, Bu. Tanggelanipun kathah, wonten pundi-pundi" wangsulane Bu Santi melu nggrantes.
"Lha menawi namung kangge nutup potangan, kok boten nyade sepedha motor napa mobil mawon, Bu?" pitakone Murti kaya wartawan wae.
"Wah jan, Bu Mur ki wong langka metu omah, ya ketinggalan sepur. Nggih sedaya wau pun langkung riyin disade, kantun griya niku. Niku mawon, mangke mung tirah sekedhik menawi kangge nyaur sedaya. Ngaten mawon nggih Bu, ampun kesupen mangke jam setunggal siyang rawuh", ngendikane Bu Santi sinambi pamit.
Murti bali lungguh maneh bar nguntabke tamune tekan ngarep lawang. Ing batin rasane ora karuan. Senajan Bu Wiwin gaweyane mung ngece dheweke ning kabar sing kaya bledheg mangsa kasanga iku tetep gawe geter


text:
akilipun
anjenengi ing ngayuda.
12. Ratune mung aningali
mungguh ing langit kaping pat
wau kang aprang kalihe
wus sami wawang winawang
Prabu Tasangsul Ngalam
amit nembah nguswa suku
mring raka Kamidil Ngalam.
13. Ngendika Amir Mukminin
yayi mbok aja mijil prang
sanakira misih akeh
kang durung padha metu prang
Prabu Tasangsul Ngalam
nuwun kedahing pamagut
Wong Agung alon ngendika.
14. Iya sakarsanta yayi
sunsrahaken ing Hyang Suksma
asksana mundur wotsinom
mangsa dharat sri narendra
prapteng papan sesumbar
wong Jaminambar dengupuh
sapa kang arsa palastra.
15. Iki Prabu Burudangin
andele Sultan Kuparman
saparsa nusul patine
kancane kang para nata
miwah kang nedya bela
miwah ing kadang wargeku
heh payo maguta ing prang.
16. Patih Duljalal udani
nuding pat para narendra
Raja Arman satunggile
lawan sang Raja Sapriyan
lawan Raja Kikabal
sekawan Raja Dulmakrum
ratu andel Jaminambar.
17. Sami dharat mangsah jurit
sadaya amandhi gada
samya angiwa parise
sekawan prapteng payudan
sampun ayun ayunan
tetanya Prabu Tasangsul
kabeh sapa namanira.
18. Bupati apa narpati
tuwin si lamun satriya
angakuwa mumpung mangke
aja mati tanpa aran
angling kapat narendra
Arman Sapriyan Dulmakrun
kang siji Raja Kikabal.
19. Sekawan sareng nggadani
katulak panangkisira
sarwi ngulur palu rante
kinawetken angiwa
kena sakawan pisan
kapuket sampun karangkus
sinrahaken marang bala.
20. Patih Duljalal udani
yen Prabu Tasangsul Ngalam
ingkang magut palu rante
nuduh narpati sadasa
sigra umangsah dharat
ing wuri malih anuduh
ratu pitu andeling prang.
21. Wineling ywa metu wuri
pama sira angrubuta
ngarsa kanan kering bae
pan ing wuri legakena
dadya ratu pitulas
umangsah sareng angrubut
anggada medhang amanah.
22. Bingung Nateng Burudangin
amuter panangkisira
sarwi ngulur palu rante
astane tengen pinanah
kendho pangoserira
mengsah kang pitulas ratu
kang lima keneng rante mas.
23. Kang rolas maksih ajurit
nander apatih Duljalal
dharat medal ing wurine
kasilib Tasangsul Ngalam
sinikep saking wuntat
asrane kalih karangkus
sanginggil sikut kapekak.
24. Kang saking ngarsa ajurit
sareng ambyuk tulung patya
wus samya angrubut kabeh
dilalah tan kenging obah
kalangkung kawelakang
wus kagodhi sang prabu
nulya winot ing kareta.
25. Ratu sekawan ngapiti surak bala Jaminambar saundurira retane prapta narendra sekawan prabu ing Janjanwiyat Kabulmuluk Burulmuluk lan Prabu Sapingulkadam.
26. Lajeng rok tempuh ing jurit rame uleng pedhang gada deder dineder liru nggon pejah wau kang tetiga prajurit Jaminambar ginada mring Barulmuluk lan Prabu Sapingulkadam.
27. Sinikep marang apatih Burulmuluk wus kabanda Kabulmuluk wus katalen myang Raja Sapingulkadam tuwin Sri Janjanwiyat kabanda sakawan sampun sareng rep bubar kang aprang.
28. Wong Agung Surayengbumi kondure ngemu sungkawa tuwin para ratu kabeh samya ngungun nandhang brangta ratu kekasih kena tur ipe mantep ingaku sudara prenah taruna.
30. PRABU TASANGSUL NGALAM DIPUN LUWARI
SINOM
1. Sadalu nyenyet kewala
 barise wong Puserbumi
 tan ana kolu anadhah
 nadyan pekathik serati
 tan ana kang cumuwit
 sadaya samya mangun kung
 Sri Sayid Ibnu Ngumar
 lan putra nateng Betarti
 pan peksamuk sang Prabu Aris Munandar.
2. Nedya amuk nusul eyang
 prabu taruna Betarti
 lang kang rama Ibnu Ngumar
 narpati Kaos nagari
 prasamya denjagani
 dening ratu pinisepuh
 kang eyang rajeng Yunan
 sedalu amituturi
 anglelesu tyase Sayid Ibnu Ngumar.
3. Wong Agung Kamidil Ngalam
 Jeng Sultan Amir Mukminin
 angrembag sampun mupakat
 badhe ngantep ing ngajurit
 lan sagung para aji
 kalamun Prabu Tasangsul
 manggiha siya siya
 mangkana gantya winarni
 saundure Rekyana Patih Duljalal.
4. Lajeng mring langit kaping pat antuke bandan para ji maksih rineksa neng ngandhap Malaekat Kutubatin prapta lan kyana patih sampun katur suratipun ingkang kawon ing prang sekawan para narpati kalimane Brudangin ratu wisesa.
5. Mahaprabu Saesalam anggunggung marang ing patih ginanjar Patih Duljalal pinaringan widadari pepitu yeku putri pepundhutan ayu ayu saking ratu ngamanca kang kinarya widadari tuwin ingkang adi adi ing busana.
6. Angumpulken para nata malekat kang mukarabin tinantun ingkang prayoga mungguh tawan kang para ji siji kang dadi ati tur ratu ipe gegedhug prawira manraguna binesan kinadang yehti pantes paran pinaten lang inguripan.
7. Umatur Patih Duljalal sumangga ingkang prayogi sumambung matur Baktiyar punika lamun suwasi inggih jinuwing juwing balungipun dengegepuk kulit dagine samya pinakakaken ing anjing ratu murka yen aprang ndadra daraka.
8. Yen aprang nora nganggo ngah tadhahe yen memateni tan kendel papat lelima seket sawidak para ji yeku ratu weweri anggung ngleburaken mungsuh sira Patih Sapardan ingkang minangka Israpil matur sujud mring gusti Sri Saesalam.
9. Punika atur kawula yen Narpati Barudangin tuwan karsakena pejah yekti boten kober cancing wong Ngarab nganteb jurit boten mawi siyang dalu pamuke para raja punika salah tan sipi aturipun anenggh Patih Baktiyar.
10. Jeng Tuwan kang linurugan sanes lawan kang nglurugi yen mungsuh sedya brubuh prang sayekti ambubrah bumi kang nemahi wong cilik wong Ngarab yen aprang ngamuk prajurit kang awendran anumpesi jalu estri nadyan rare pegunungan padesan.
11. Sipat katon tinumpesan pae inggih anglurugi kenging yen sakarsa karsa lamun nagri denlurugi saestu miling pikir kanthi rerepot pukulun paran ta angowela ing dasih isining bumi aming Tuwan kang rumeksa kang misisesa.
12. Punapa tuwan karsakna
 le


Senin, 27 Februari 2012
CONTOH KATA PENGANTAR MAKALAH DALAM BAHASA JAWA
KATA PENGANTAR
Khanti ngucap syukur ing ngarsaning Gusti Allah SWT, penyusun saged ngrampungake tugas punika, khanti mboten halangan satunggalipun.
Matur suwun sanget dhumateng Bapak/Ibu Pembimbing ingkang sampun membimbing penyusun damel kliping punika.
Kliping punika kangge syarat nderek Ujian Praktik Bahasa Jawa wonten ing SMP PANCASILA 5 SLOGOHIMO ingkang benjeng. Mugi kliping punika wonten paedahipun dhumateng kalaksana Ujian Praktik.
Kliping punika taksih kirang sempurna amargi wedal ingkang kasesa kalian kirang pangertosipun penyusun. Pramila penyusun nyuwun pangapunten lan nampi kritik lan saran saking pemaos, wasono matur nuwun.
Penyusun


text: Dadi pepenget Agustus iki dina mulya lan suci


※ History
Fancyco ketemu ing 2004. Our company dadi supplier Golden ing Alibaba liwat 14 taun. Iku titik balik pinunjul ing 2005 kang kita duwe pabrik kita dhewe. Ing 2015 Fancyco kasil mlebu Nigeria lan Uganda pasar lan nyiyapake account No.1 saka kertas lan kesehatan produk sticker ing negara iki. Saiki kita specialized ing diinget lan printing bahan. Ing mangsa kita bakal sijine kapentingan saka customer lan kabutuhan pasar ing Panggonan pisanan, nyawisaken diri kita kanggo marem syarat lan pengarepan pelanggan ', lan nyedhiyani layanan paling cedhak kanggo sampeyan.
※ Factory
kita Laboratory wis Staff pengawasan profesional, njamin kanggo aturan produk klien qualified adhedhasar Alat testing majeng. Kabeh Staff lulus saking ujian kualifikasi pengawasan nasional utawa ujian kualifikasi industri. Company nandur modal yuta jumlah tuku Alat QC majeng, kalebu Nyawiji mili Speed Indikator, Indikator Ink Gesekan, American Aglient Gas Chromatogram Instrument, Moisture Meter, American X-Rite Spectrophotometer lan ing. Iki Alat majeng lan standar dhuwur sistem QC perusahaan nanggel cara terus produk inovasi lan pembangunan.
Product ※
produk utama perusahaan bisa dipérang dadi rong kategori: siji packing lan bahan printing (kalebu: paket aseptic, paket rokok, iklan lan bahan printing digital, etc); liyane kesehatan lan produk resikan (diaper, celonone latihan, razors, ing pad, napkin, etc)
※ Certificate
We nandheske sing produk kualitas saing kita tombol, tindakake prinsip optimalisasi layanan customer lan inovasi continuously.to dadi perusahaan-kelas kapisan donya.
Miturut 2016, kita kudu 5 merek dagang, 77 paten inovasi, 4 Provinsi Teknologi R. & D. Pusat, liwati sertifikat internasional ISO9001, ISO14001, OHSAS18001, IS022000, SGS, ETC
※ Equipment
Flexo System Print, Rotogravure Print System, Heidelberg Offset System Print, David-Standard laminasi System, Samsung ML laminasi System, Swiss LF-IV700 / CH Flame Sealing System, Full-otomatis Dia-Cutting System, Slitting Machine Intelligent QC Machine, DH IMAVISION QC, otomatis Packing & Delivery System
※ Market
Our company wis mantep hubungan bisnis term stabil lan dawa karo klien saka Asia Kidul, wétan Tengah, Afrika lan Amérika Kidul. Kangge 'Toptac' 'merek dagang OTAC' wis kedhaftar dening customer kita ing pasar lokal lan diadegaké agensi ing Pakistan.
Service ※
Kita bakal nimbang apa bisa urusan, ketemu apa bisa kudu, Kanggo nyedhiyani layanan kualitas karo rega cukup sing ngluwihi pangarepan kita pelanggan kajiang pisan. We nggabungake kejujuran, dateng integritas lan bab menyang kabeh aspèk bisnis kita


text:
ARTI ID KALIAN... - Page 3
ARTI ID KALIAN...
Subyek: Re: ARTI ID KALIAN... Tue Jul 15, 2008 4:32 pm
Subyek: Re: ARTI ID KALIAN... Tue Jul 15, 2008 8:09 pm
alan gay karo remon homo dadai penerima tamu ne
pang reservasi hotel ndek splindid ae gawe bulan madu ne arek 2 iku
Subyek: ARTI ID KALIAN... Tue Jul 15, 2008 10:33 pm
ae rek...aku gak melok2 wes..
aku tak cek ngipi petok sandra dewi...
Subyek: Re: ARTI ID KALIAN... Wed Jul 16, 2008 8:31 am
wes rek ojok mengalihkan pembicaraan ... yokpo resepsine erix karo machunia ... sopo dadi ketua pelaksana perkawinan e ... aku dadi penyumbang dana ne wes
aq tak nyumbang video shotinge ae.......
pre weddinge ndek endi pank enake???
Subyek: Re: ARTI ID KALIAN... Wed Jul 16, 2008 9:01 am
iyo ngumpulo nang kono...
engkok tak gawekno bom....
ben mati kabeh nang kono...
Subyek: Re: ARTI ID KALIAN... Wed Jul 16, 2008 9:35 am
:ngakak2: :ngakak2: :ngakak2: :ngakak2: :ngakak2:
Subyek: Re: ARTI ID KALIAN... Wed Jul 16, 2008 10:06 am
Subyek: Re: ARTI ID KALIAN... Wed Jul 16, 2008 10:13 am
ePhen siE kOnsUmsi aE weS yah!!!!!
Subyek: Re: ARTI ID KALIAN... Wed Jul 16, 2008 11:57 am
tak wenehi gratis foto2 prewed soko NolaB photography, khusus kanggo sedulurku sing kate rabi ERIX & MANCHUNIA, wes oleh lokasi karo tema ne tah? ayo gek ndang di eksekusi...
Subyek: ARTI ID KALIAN... Wed Jul 16, 2008 12:43 pm
waduuuuuuh..temenanan tah rek...
yo wes aku tak seng nyopiri..engkok nggowo libom e papa ku lek ngeterno manten e..
masalah bensin gampang wes...nang bolo dewe ae kok...
Subyek: Re: ARTI ID KALIAN... Wed Jul 16, 2008 12:44 pm
JAMFUT.....
Subyek: Re: ARTI ID KALIAN... Wed Jul 16, 2008 12:52 pm
wes ndang di bakekno undangane....
sing gawe nawak2 samarinda,kene tak bagekno....
Subyek: ARTI ID KALIAN... Wed Jul 16, 2008 12:58 pm
kene wes..aku bagian makassar...
Subyek: Re: ARTI ID KALIAN... Wed Jul 16, 2008 12:59 pm
Subyek: Re: ARTI ID KALIAN... Wed Jul 16, 2008 3:42 pm
aku bagian sing ngandani wong2 ndek jepang ... nayamul oleh "amplop" an duwek YEN .... yokpo rix / machunia ... sido kapan tanggal pengesahan e, aku wes mbooking jaran kepang, topeng monyet, trio macan, karo OASIS lho
Subyek: Re: ARTI ID KALIAN... Wed Jul 16, 2008 4:23 pm
hahahaha erix digawe tumbal wong gendeng-gendeng rupane.....
:tuing:
Subyek: Re: ARTI ID KALIAN... Wed Jul 16, 2008 5:03 pm
lah iku loh pang koen ga sungkan karo sugay ta?
lek wes kata2 PAPA metu medeni akhir e
Subyek: Re: ARTI ID KALIAN... Wed Jul 16, 2008 5:54 pm
yo ngene iki resiko ne dadi wong ganteng....
Subyek: Re: ARTI ID KALIAN... Wed Jul 16, 2008 6:50 pm
yo ngene iki resiko ne dadi wong gay....
bagus2 rik ternyata koe ngaku dewe akhir e
Subyek: Re: ARTI ID KALIAN... Wed Jul 16, 2008 6:53 pm
eh....ada calie sak celup...
kandidat kuat pengganti Yuli Sumpil...
Subyek: Re: ARTI ID KALIAN... Wed Jul 16, 2008 6:54 pm
tak kaplok loh lek ngomong dadi pengganti yuli sumpil meneh
Subyek: Re: ARTI ID KALIAN... Wed Jul 16, 2008 7:33 pm
hoei ojok nylimur tekan topik sing dibahas ... iki yokpo ganok sing publikasi nang wilayah ngalam karo ayabarus ... sopo sing gelem dadi sukarelawan nyebarno undangan perkawinan ERIX - MACHUNIA nang wilayah ngalam karo ayabarus
Subyek: Re: ARTI ID KALIAN... Wed Jul 16, 2008 8:03 pm
tomi cuk iku loh pang gelem kok
lek ga ngunu erix lak iso pisan
jo lali pang akihito udangen pisan yoh
Subyek: Re: ARTI ID KALIAN... Wed Jul 16, 2008 8:16 pm
calie wrote:
lambemu Lie...calie sak celup..kandidat kuat pengganti Yuli Soempil...
tak kulup loh koen...
Subyek: Re: ARTI ID KALIAN... Wed Jul 16, 2008 8:31 pm
lho mosok mantene dikongkon ngedarno undangan pisan
Subyek: Re: ARTI ID KALIAN...
» Urutan warna kabel untuk cdi vespa p150s strada


text:
tumrap panguripan manungsa. Samono uga pangrasa kang dialami Bu Parti kedadeyan kasebut nuwuhake trauma tumrap dhirine amarga kelangan pawonganpawongan kang ditresnani. Dheweke ora bisa move on utawa uwal saka prakara traumane lan dialamine nganti taun-taunan saengga nuwuhake PTSD. Kaya pethikan ing ndhuwur, Bu Parti ora mung kelangan kulawarga lan bandha donya ananging uga jati dhirine. Ing ngendi jati dhiri kang diduweni manungsa mujudake bab kang penting kanggo semangat urip. Pangrasa sedhih kang terus-terusan dipendhem sajrone banti lan pangrasa ora nrimakake kahanan kang ngebaki pikirane ndadekake Bu Parti dhepresi. Saben ketemu karo wong liya dheweke diwenehi pitutur supaya bisa ekhlas lan sadhar marang uripe sing isih dawa, nanging bab kasebut uga ora bisa ditampa ngono wae.
b. Pangendhanan (penghindaran)
Paraga Bu Parti sajrone novel NOSK uga nuduhake gejala kasebut saben sadhar saka traumatik kang dialamine. Sabisa-bisane dheweke ngadohi samubarang kang ana sambung-rapete karo traumane, jalaran dheweke isih tom-tomen marang blegere anak bojo lan wong tuwane sadurunge tiwas. Saben kelingan marang babagan kang nggambarake kulawargane Bu Parti kaya keweden, nangis lan emosi tanpa bisa dikontrol, mula dheweke ngadohi bab-bab kasebut. Wujud pangendhanan kang ditindakake Bu Parti yaiku kaya mangkene:
Patang tahun dudu wektu kang sedhela, senajan etungane mula kaya lagi wingi anane bebendu lindhu gedhe kuwi. Mula ora maido yen Parti isih kangelan ngetrapake uripe. Dheweke emoh bali marang
usahane ngedegake 'Batik Miranti', nanging sikep lan polahe isih wae kadidene juragan. (Margareth, 2019: 50/ NOSK)
Senadyan wis patang taun sawise kedadeyan gempa kang nuwuhake traumatike kuwi ana, dheweke tetep durung bisa mbalik ing panguripane sing mbiyen. Bu Parti rumangsa kelangan jati dhirine lan kelangan semangate kanggo urip, mula dheweke durung bisa yen dikongkon mbalik dadi pengusaha bathik jalaran bab kasebut dialamine bareng karo bojone nganti dadi toko sing gedhe. Senadyan kaya mangkono Bu Parti tetep ora bisa ngowahi sikap lan tumindake. Dheweke isih rumangsa dadi juragan saengga ora bisa kumpul karo wong liya. Saliyane kuwi Bu Parti uga ngoncati panggonan omahe sing wis kebangun kanthi bantuan pemerintah. Dheweke uga durung wani manggon ing omahe dhewe amarga terus kelingan marang kulawargane. Adhedhasar andharan ngenani gejala-gejala PTSD minangka wujud trauma kajiwan kang dialami paraga Bu Parti, uga ditemokake wujud-wujud abnormalitas. Wujud abnormalitas kasebut bisa dideleng lumantar pikiran lan tumindake Bu Parti kang nyalahi norma utawa kabiyasan kang ana ing masarakat. Pamikir lan tumindak minangka akibat saka trauma psikologe kuwi ora bisa ditampa dening wong liya amarga bisa wae ngrugekake tumrap dhiri pribadine panandhang lan pawongan liya.
Tanggapan Traumatik Tumrap Kedadeyan Trauma sajrone novel NOSK anggitane Margareth Widhy Pratiwi
Dhata-dhata kang ditemokake sajrone novel NOSK iki nuduhake anane gejala-gejala kang mujudake tuwuhe trauma psikologis kang dialami dening paraga Astuti lan Bu Parti. Ing antarane yaiku: 1) Aspek kognitif kang dialami Astuti yaiku pangrasa bingung lan ora bisa mikir cepet, dene aspek kognitif paraga Bu Parti yaiku pamikiran salah tujuane/salah ngenali wong lan pikiran pesimis. 2) Aspek fisiologi paraga Astuti lan Bu Parti kang nduweni gejala padha yaiku arupa kondhisi semaput. 3) Aspek emosional Astuti arupa rasa sumelang lan dhepresi, dene paraga Bu Parti ngalami dhepresi. 4) Aspek perilaku kang dialami paraga Astuti lan Bu Parti yaiku arupa anti sosial.
a. Aspek kognitif
Aspek kognitif mujudake aspek kang nuwuhake rusake sistem kang nyimpen memori utawa informasi kanthi indhikator asring nglamun, terus-terusan dibayangi kang ora dikarepake lan angel kanggo konsentrasi. Sajrone aspek kognitif luwih nengenake ngenani bab kepriye proses utawa upaya kang dilakoni kanggo ngoptimalake kemampuan aspek rasional kang diduweni manungsa.
Aspek kognitif paraga Astuti
Pangrasa bingung kang mujudake salah sawijine aspek kognitif kang njalari anane trauma digambarake kaya pethikan ing ngisor iki:
"Ibumu endi, Nok? Kowe karo sapa?" "Ayo mlebu tendha. Iki wis surup."
"kowe anake sapa?"Gentenan Agung karo Marni takon, nanging bocah wadon kuwi babar pisan ora aweh wangsulan apa-apa. Raine kaku. Mripate mung kedhep-kedhep thok. (Margareth, 2019:04/NOSK)
Saka pethikan kasebut bisa dimangerteni gambaran kang nuduhake anane pangrasa bingung kang dialami dening paraga Astuti. Nalika Agung lan Marni ngeterake ransum kanggo mangan sore para korban kang manggon ing posko, dheweke meruhi ana bocah wadon kan ndhepis ijenan ing posko. Kahanan kang peteng ing posko amarga listrik mati sawise anane kedadeyan gempa kasebut ndadekake Agung lan Marni kaget meruhi ana bocah wadon dhepis ijenan. Kanthi alon banjur Agung lan Marni marani bocah kuwi ora liya ya Astuti. Dheweke ngalami pangrasa bingung nalika ditakoni Agung lan Marni ngenani kulawargane.
Pangrasa bingung minangka wujud pamikire manungsa kang dialami dening Astuti kang mujudake salah sawijine aspek kognitif nggambarake anane gejala trauma. Pangrasa kasebut uga dibarengi kedadeyan kanthi ciri-ciri fisik kang nuduhake anane pangrasa bingung kang digambarake dening pengarang menawa Astuti ora bisa aweh wangsulan apa-apa, dheweke mung bisa kedhep- kedhep lan raine dadi kaku. Apa kang dadi ciri fisik kang dialami Astuti mujudake wujud output saka daya pamikire, jalaran dheweke kelingan marang kedadeyan mrihatinake kang lagi dialami.
Aspek kognitif paraga Bu Parti
Bab kang mbuktekake anane wujud trauma psikologis kang dipengaruhi dening aspek kognitif kang dialami dening Bu Parti sajrone novel NOSK , ing antarane yaiku:
"Anakku aja digawa lunga. anakku gawa ndhene."
"Anakkuuu...." Aning kaget nalika dikekep dening wanita kuwi. Diruket kenceng karo ditangisi. "kowe nengendi wae,


text: IPUT : Ora dek.(karo nglirik enek fotone cah lanang neng njero dompete) Lha iku neng dompet fotone sopo dek?


text:
Bandar Khalipah iku kacamatan ing Kabupatèn Serdang Bedagai Propinsi Sumatra Lor.
Kabupatèn Serdang Bedagai
Kabupatèn Serdang Bedagai


text:
margi saking tanah Arab kados déné ingkang kadhawuhaken wonten ing 15: 76: "Lan iku sayekti ana ing dadalan kang isih ana."
40 Mulané siji-sijiné padha Ingsun pidana karana dosané; sawenèh Ingsun utusan prahara riwud anempuh dhèwéké, lan sawenèh ana kang katempuh déning oreg gurmuruh, lan sawenèhéh ana kang Ingsun dhawuhi nguntal déning bumi, lan sawenèhéh ana kang Ingsun kelem lan ora mungguh Allah atindaka dudu marang dhèwéké, ananging dhèwéké kang padha atindak dudu marang jiwané dhewé.
41 Sanépané para kang padha angalap pangayoman saliyané Allah iku kaya sanépané kemlandhingan kang gawé omah; lan sayekti, ringkih-ringkihing omah iku omah kemlandhingan – lamun ta dhèwéké padha weruha.¹⁹¹⁴
42 Sayekti Allah iku angudanèni barang apa baé saliyané Panjenengané kang padha diuwuh; lan Panjenengané iku Ingkang-Mahamulya, Ingkang-Wicaksana.
43 Lan sanépa-sanépa iki, iku Ingsun gawé tumrap para manusa, lan iku ora ana wong kang ngerti, kajaba para pinter.
---
¹⁹¹⁴. Ngandel dhateng sesembahan-sesembahan palsu, ingkang menggah ing sajatos-jatosipun mengku teges sawarwinning pangandel lepat, punika wonten ing ngriki kasanépakaken kaliyan lamating kemlandhingan, kanggé anggambaraken ringkihipun. Saged ugi sawatawis wekdal pangandel lepat wau saged gesang kalayan angrembaka; nanging samangsa kapanduk ing papadhanging paniti-priksa saha pangleler, sanalika lajeng lebur atanpa tabet. Utawi, boten prabédë lan lamating kemlandhingan punika lajeng éwah babar pisan samangsa dipun bibrah, lah makaten ugi pangandel lepat, boten saged tetep lastantun wonten ing kawujudanipun ingkang asli; samangsa wonten piwulangipun ingkang tinampik, mesthi lajeng nyababaken thukulipun piwulang énggal minangka gentosipun ingkang sampun; dados menggah ing sajatos-jatosipun pangandel lepat punika ringkih sanget, tanpa wonten kakiyatanipun.
Dhawuh punika ugi kénging dipun suraos nyasmitakken upayanipun para mengsahipun Kanjeng Nabi Suci, ingkang tinamtu badhé sirna atanpa tilas, margi saking anggenipun boten kawawa nahan kamajenganipun yakti ingkang kados ilining banjir punika.
44 Allah wus anitahaké langit-langit lan bumi kalawan kasunyatan: sayekti ing kono iku temen ana tandha tumrap para mukmin
RUKU' 5
Quran Suci punika anucèkaken
45. Quran Suci punika angluwaraken manusa saking babandaning dosa. 46. Tatalesing papabenan. 47-49. Quran Suci ngemot sadaya kasunyataning agami. 50, 51. Éwah-éwahan ingkang dadosipun jalaran saking Quran Suci punika satunggaling pratandha kasunyatnipun.
JUZ XXI
45 Sira macaa apa kang wus diwedharaké marang sira yaiku Kitab, serta anjumenengna salat: sayekti salat iku angedohaké (manusa) saka luku nistha lan laku ala, serta sayekti éling marang Allah iku kang gedhé dhéwé, lan Allah iku Ngudanèni apa kang padha sira lakoni.1915
1915 Ayat punika ngajak dhateng para pandhèrèking Kitab Sami nampènana Quran, margi Quran makaten gadhah daya saged anucèkaken gesangipun tiyang, boten kados kitab sucinipun para titiyang wau piyambak, sampun boten gadhah daya saged anguwalaken tiyang saking babandaning dosa, mangka maksudipun ingkang sajati tumurunipun wahyu, punika inggih badhé nguwalaken manusa saking babandaning dosa wau. Kajawi punika ayat punika ugi masang tatales ingkang saleres-leresipun ingkang mangka kanggé nguwalaken saking panilikungipun dosa, kalayan sabda pangandika ingkang makaten: éling maring Allah iku kang gedhé dhéwé, liripun, ingkang kawasa piyambak saha ingkang peng-pengan piyambak kanggé anebihaken saking dosa. Sampun cetha manawi punika tatalesing piwulang ingkang lerès piyambak, sadaya para andika nabi tuwin para titiyang tulus sami aneksèni, makaten ugi akal budi kita inggih mastani makaten wau. Sagedipun tiyang punika tebih saking tumindhak wonten ing margi ingkang boten dipun renani Pangérán, punika ngemungaken sarana iman ingkang gesang dhateng kawasaning Pangérán, sarana ngélmu lan sarana kasaénan; serta inggih makaten punika ingkang nama "éling ing Allah" punika. Sarana ingkang peng-pengan piyambak kanggé anebihaken saking awon, inggih punika kayakinan bilih saben pandamel awon mesthi badhé anguwuhaken awon, kayakinan bilih Ingkang-Mahaluhur punika pranyata wonten sayektos, inggih punika Dhat Ingkang-Mahawikan dhateng barang punapa kémawon ingkang sumingid saking mrípating manusa serta Ingkang kagungan angger-anggering budipakartik ingkang langkung kinawasa tikel-matikel katimbang lan daya-kakiyataning budipakartinipun babrayaning gesang, kayakinan bilih Panjenengan-ipun punika tuking sadaya kasaénan serta inggih asarana kasaénan wau sagedipun manusa sasambetan kaliyan Panjenenganipun. Ngemungaken punika sadaya, ingkang saged nebihaken tiyang saking awon. Lan inggih punika piwulang ingkang mangka tatales, ingkang dipun anggé niyup iman ingkang gesang saben wahyu ingkang taksih murni.
Ugi perlu dipun pèngeti bilih maos Quran, nindakaken sembahyang, serta émut ing Allah, punika menggah ing sajatosipun sami kémawon maksudipun, awit sembahyang punika mawi maos Quran, serta Quran punika sarana ingkang prayogi piyambak kanggé émut ing Allah saben ukara dhawuh
46 Lan aja padha apapadon karo pandhèréking Kitab kajaba kalawan apa kang luwih becik, kajaba para kang padha atindak dudu saka antarané dhèwéké, serta padha calathua: Aku padha angèstu marang kang diturunaké marang aku serta kang diturunaké marang kowé, serta Sesembahanku lan Sesembahanmu iku Sawiji, serta marang Panjenengané aku iki padha sumarah.
47 Lan kaya mangkono iku anggon-Ing sun anurunaké kitab marang sira. Déné para kang wus
Quran punika saged anggelar d


text:
kang dipunginakaken menika gedhang raja amargi supados gadhah manah ingkang ageng kadas ta raja. Gendhang raja setangkep gadhah teges bilih manungsa menika supados gadhah manah ingkang setunggal saha jodho. Andharan menika jumbuh kalihan pratelan informan 03.
"Pisang raja setangkep kui ben jodho setangkep. Semua aktifitas kita itu kan mempunyai niat ben jodho, ben sukses, ben kabul."(CLW: 03)
Kramanipun:
"Gendhang raja setangkep kui supados jodho. Sedaya tumindak manungsa menika gadhah niat supados jodho ben sukses, ben kabul kalihan pangajabipun."(CLW: 03)
Gedhang raja setangkep menika negesaken bilih sedaya pangajab manungsa supados saged jodho, saged kabul kalihan niat-ipun. Sedaya pangajab
saking manungsa kedah dipunsarengi kalihan pandonga marang Gusti. Cara nyuwun marang Gusti menika beda-beda saben tiyang, wonten ingkang nyuwun kanthi cara langsung ugi wonten ingkang migunakaken piranti ingkang dados simbol panyuwunanipun.
![Gedhang Raja Setangkep](image)
Gambar 29. Gedhang Raja Setangkep
Sumber: *doc.* Afrinka
13. Degan Ijo
Sesajen salajengipun inggih menika degan ijo. Degan ijo dipunsaektakaken dados sesajen, kangge tradhisi Andum Berkah Bolu Rahayu gadhah makna utawi teges kalihan Gusti. Degan ijo saged dipunpadosi wonten ing saben bakul degan amargi sajen menika boten kalebet sajen ingkang awis dipunpadosi. Tegesipun saking sesajen degan ijo menika kaandharaken dening pratelan *informan* 03.
"Degan ijo artinya penyajian yang sangat suci dan ijo lambang mendekatkan diri pada Tuhan. Air yang ada di dalam degan itu merupakan lambang air yang suci." (CLW: 03)
Kramanipun :
"Degan ijo gadah teges penyajian ingkang suci. Werni ijo menika lambang kangge langkung raket kalihan Gusti. Salajengipun toya ingkang wonten degan menika lambang saking toya ingkang suci." (CLW: 03)
Gambar 30. Degan Ijo
Sumber: doc. Afrinka
Andharan saking pratelan informan wonten nginggil saged dipunpundhut dudutan bilih degan ijo menika dados lambang saking manungsa kangge ngraketaken kalihan Gusti. Toya saking degan minangka lambang saking toya ingkang suci saha resik. Manungsa ingkang badhe nyuwun menapa kemawon dening Gusti badan saha manahipun kedah suci, resik dupados Gusti remen kalihan umat-ipun. Ewadene, werni ijo saking degan menika lambang kangge tiyang ingkang nyembah Gustinipun.
14. Tigan 3 Kakum ing Warih
Tigan ingkang gunggugipun tiga menika dipunsamektakaken wonten ing malem tirakatan saderengipun nglampahi Tradhisi Andum Berkah Bolu Rahayu. Tigan menika dipunlebetaken warih utawi toya. Tigan menika gadhah teges
manungsa wonten ing donyo menika gadhah tiga sipat inggih menika antaga, ismaya, saha bhataraguru. Andharan menika jumbuh kalihan paratelan informan 03.
"Tigan 3 kakum ing warih artinya manusia di bumi ini mempunyai sifat sanghyangan yang dibagi menjadi tiga antaga, ismaya, dan bhataraguru." (CLW: 03)
Kramanipun:
"Tigan tiga kakum ing warih menika tegesipun menawi manungsa gadhah tiga sipat, inggih menika antaga, ismaya, saha bhataraguru." (CLW: 03)
Andharan ing nginggil migunakaken tigan ingkang gunggungipun tiga menika dados lambang utawi simbol menawi manungsa menika nalika lair ing donya sampun gadhah sipat sanghyangan tiga inggih menika antaga, ismaya, saha bhataraguru. Sipat-sipat kala wau gadhah teges bilih saben manungsa wiwit lair sampun mbeta sipat ingkang saged momong tiyang ingkang gadhah sipat angkara murka (antaga), mbeta sipat momong tiyang ingkang gadhah sipat satriya (ismaya), saha momong tiyang ingkang gadhah sipat dewa (bhataraguru). Tigan tiga ingkang kakum ing warih utawi toya menika gadhah teges bilih tiyang ingkang nyamektakaken sesajen menika gadhah manah ingkang anyep saha tentrem.
15. Rokok Jawa
Rokok utawi ses menika dipundamel saking mbako dipunlinting migunakaken klobot. Klobot inggih menika lembaran ingkang dipunginakaken kangge mbunteli jagung. Rokok ugi dipunsamektakaken kangge sesajen tradhisi Andum Berkah Bolu Rahayu. Rokok ingkang dipunginakaken taksih rokok ingkang dipundamel saking klobot dipunarani rokok jawa. Rokok utawi ses menika gadhah teges saking asal-usulipun manungsa saking tlatah Jawi. Andharan menika jumbuh kalihan pratelan informan 03.
"Rokok jawa artinya asal usul kita dari jawa." (CLW: 03)
Kramanipun:
"Rokok jawa menika tegesipun saking asal usuling anungsa inggih menika tlatah Jawi." (CLW: 03)
Gambar 32. Rokok Jawa
Sumber: doc. Afrinka
Rokok jawa menika ugi dipunsamektakaken kangge sesajen ing Tradhisi Andum Berkah Bolu Rahayu. Rokok jawa dados lambang bilih sedaya masarakat Magetan menika asalipun saking tlatah Jawi ingkang taksih mlebet wilayah kerajaan Mataram. Ja menika tegesipun laku saha wa gadhah teges makna, saking tembung jawa dipunandharaken bilih tiyang gesang menika menawi nglampahi pagesngan ing donya kedah mangertosi makna saha ancasipun. Pramila masarakat Magetan kedah mangertosi asal-usulipun kabupaten Magetan supados saged nguri-uri kabudayan Jawi tilaraning para leluhur. Rokok jawa ingkang dipunsamektakaken wonten tradhisi menika gunggungipun sedasa iji utawi setunggal pack, boten wonten titikanipun badhe nyamektakaken rokok kanthi gunggungipun pinten. Rokok jawa dipunsamektakaken gayut kalihan kemampuan saking tiyang ingkang badhe nglampahi tradhisi, amargi sesajen menika namung
dados simbol utawi lambang bilih tiyang gesang kedah emut kalihan asal-usulipun mliginipun tlatah Jawi.
16. Padupan
Padupan inggih menika salah satunggaling sesajen ugi ingkang dipunsamektakaken kangge Tradhisi Andum Berkah Bolu Rahayu. Padupan menika saking dupa ingkag sampun dipunyalakake saha sampun dipunpasang wonten papanipun. Padupan menika gadhah teges


mpamie :
langit pepaesan lembuting mega
ulam lelangian ning alusing toya
lemese isun kena nggo naleni, akase isun bisa nggo pikulan
6) Citraan pangambung
Kang dumaksad kaliyan citraan pengambung nggih niku citraan atanapi pembayangan kang ditimbulaken seolah-olah pemaos ngambung piyambek ambete punapa kang dipaparaken dening penganggit.
Umpamie :
melati segagang ambune aruma wangi
uyue disiram ambir aja pangsing
batang kih ambue blangrangan temen sih
sapa sih ngliwet sangit temen kuh
7) Citraan obah-osik
Kang dumaksad kaliyan citraan obah-osik nggih niku citraan atanapi pembayangan kang ditimbulaken seolah-olah pemaos ningal piyambek obah-osike benda kang dipaparaken dening penganggit.
Umpamie :
semilir angin ngoyeg witeng randu
ombak nempiling cadas kang angkuh
clingak-clinguk kaya kunyuk ketulup
8) Citraan pemikiran
Kang dumaksad kaliyan citraan pemikiran nggih niku citraan atanapi pembayangan kang ditimbulaken seolah olah pemaos milet mikir piyambek punapa kang dipaparaken dening penhganggit.
Umpamie :
cacing-cacing tepekur
kadal-kadal njubleg
mikiraken nasib dirie
9) Citraan suhu
Kang dumaksad kaliyan citraan suhu nggih niku citraan atanapi pembayangan kang ditimbulaken seolah olah pemaos ngraosaken setunggale suhu kang dipaparaken dening penhganggit.
Umpamie :
atiseng angin gunung nglaliaken turu
panaseng srengenge mbakar bumi
sepelik geni bisa ndradasi
setetes banyu bisa ngademi
i. Versifikasi
Versifikasi mangadeg ing atase :
1) Metrum
Teng puisi Indonesia, kajian metrum mboten katah dilampahaken dening apresiator, keranten teng selebete basa Indonesia dereng wonten pembakuan atanapi panggeran mangenani penemtosan tekanan tembung kaliyan makna normatif. Hal punika ndadosaken para analisator atanapi apresiator ngraos kengelan selebete nganalisis aspek-aspek metrum kang wonten teng sajak. Anadene kang sampun dibakuaken punika cumi istilah, lambang metrum lan aspek-aspek metrum kang wonten teng selebete sajak punika nggih niku jambe, anapes, troche, lan dactyllus. Kangge sekedar maklum, pola unggal aspek metrum kados teng andap puniki.
a) Jambe : u – / u –
b) Anapes : u u – / u u –
c) Troche : – u / – u
d) Dactyllus : – u u / – u u
e) Spondaeus : – –/ – –
Keterangan : – artose arsis (akas)
u artose thesis (lembek)
2) Ritma
Selebete kepustakaan Indonesia, ritma gadah makna 'munggah menginggile swanten secara teratur'. Sedeng Slamet Mulyana netelaken nyaniya ritma ngrupiaken pimangenanian ungel kados : duwur > < lembek, kang secara teratur lan ulang-umulang (berulang-ulang) ngantos mangun setunggale kainanan.
Perhatekaken ritma kang diwangun dening sajak 'Krawang – Bekasi' rumpaka Chairil Anwar teng andap puniki.
……
Kenang, kenange isun kabeh
Terusaken, terusaken jiwa ingsun kabeh
Njaga Bung Karno
Njaga Bung Hatta
Njaga Bung Syahrir
……
j. Tipografi
Setunggale hal kang mboten ucul saking penyeratan sajak nggih niku tipografi. Teng wacana jinis puisi wangun tipografi punika mboten kewates keranten penyeratan tipografi sajak gumantung teng maksad, isi, lan makna puisi kang dirumpaka dening penyaire.
Kirang pase penyeratan tipografi teng selebete setunggal sajak mumkin sanget ndadosaken keder dumateng pemaose. Nanging ketepatan penyeratan tipografi teng setunggale sajak saged nggampilaken setunggal pemaos kangge maknai puisi punika. Keranten makna lan isi puisi mumkin kemawon diwakili dening wangun atanapi tipografi sajak punika. Kangge penyair kang sampun mapan, penyeratan tipografi puisi punika mboten dilampahaken asal-asalan keranten pancen wangun puisi atanapi tipografi sajak punika gadah makna kang sampun tinemtos. Nanging kangge penulis pemula wonten kalane wangun tipografi punika mboten dados perhatosane. Umume penyair kang maksih selebete taraf belajar selebete mangun tipografi punika lurus kemawon.
Tipografi ngrupiaken setunggale pembenten kang penting sanget antawis wangun karya sastra prosa fiksi, puisi, lan drama. Secara umum tata wajah puisi mboten ngoptimalaken penggunaan margin. Tata wajah puisi sederenge Angkatan 45 relatif seragam, nanging sesampune Angkatan 45 tata wajah puisi ngalami perobihan kang (malah) cenderung kontroversial. Secara grafis, tipografi atanapi tata wajah nggih niku cara penyair nyerat padalisan-padalisan atanapi pada ngantos pada kang dimaksad nampilaken wangun-wangun kang sampun temtos. Tipografi kang pas penyusunane saged mbantos setunggale pemaos (apresiator) kangge nyumerepi punapa kang dimaksad dening penyair.
Umpamie :
Q
! !
! ! !
! ! ! ! !
! a
Lif ! !
la
lam
m m m m m m m m m m
i i iii i i i i i ii
m m m m m m m m m m m m m m m m m m m
Sutardji Calzoum Bachri
Atanapi kados dene sajak 'Kuncup' kang dirumpaka dening J.E. Tatengkeng naun 1923 teng andap puniki.
Kuncup
Terlipat Melambai
Terikat Melombai
Engkau mencari Engkau beringin
Terang matahari Diobah-osik angin
Terhibur
Terlipur
Engkau bermalam
Di pinggir kolam
Mengeram Terbuka
Mendendam Bersuka
Engkau tertimbun Engkau berkembang
Sejuknya embun Memanggil kumbang
Terputih
Tersuci
Kembang di dahan
Memuji Tuhan
J.E. Tatengkeng, 1923
Upami mboten dipahami tipografie, kekalih sajak teng inggil punika mboten saged dipahami maknae, punapa malih teng sajak 'Kuncup', J.E. Tatengkeng nggambaraken tipografi kang upami dicermati tipografi punika nggambaren kelopak-kelopak kembang mawar. Saking hal punika saged dipendet kesimpulan nyaniya kang dimaksad kuncup teng sajak 'Kuncup' punika nggih niku kuncup kembang mawar.
Sedeng teng sajak 'Q' upami dicermati tipografi punika nggambaraken aksara /alif, lam, lam, lan ha/ teng aksara Arab. Secara kesedantenan tipografi sajak 'Q' punika nglambangaken tembung 'Allah'. Dados kang dimaksad 'Q' teng sajak punika mboten sanes 'Allah'.
2. Struktur Batin


text:
Gunung Argapura iku gunung kang dumunung ing Pulo Jawa, Indonésia. Gunung Argapura dhuwuré 3.088 mèter. Gunung iki kerep uga karan Argopuro. Gunung Argapura minangka tilas gunung geni kang wis ora aktif manèh.
Gunung iki kalebu péranganing pagunungan Iyang kang dumunung ing Kabupatèn Situbondo, Jawa Wétan. Lokasiné antarané Gunung Semeru lan Gunung Raung. Ana sawatara pucuk kang diduwèni déning gunung iki. Pucuk kang misuwur jenengé Pucuk Rengganis/gunung Welirang (topografichen Dienst 1928). Déné pucuk paling dhuwur dunungé ± 200 m arah kidulé pucuk Rengganis. Pucuk paling dhuwur iki jenengé Argapoera lan ditandhani nganggo siji tugu triangulasi.
Gunung Argapura duwé kawasan alas Dipterokarp Bukit, alas Dipterokarp Atas, alas Montane, lan Hutan Ericaceous utawa alas gunung.
Pranala njaba
 Gunung Seribu Candhi Argopuro, Pikiran Rakyat
 Meringis di Puncak Rengganis, Sinar Harapan
Argapura
Argapura